Tħejjija għas-Samit bejn l-UE u l-Indja

B6-0426 , 0440 , 0442 u 0443/2008

Riżoluzzjoni tal-Parlament Ewropew tal-24 ta' Settembru 2008 dwar it-tħejjija għas-Samit bejn l-UE u l-Indja (Marsilja, 29 ta" Settembru 2008)

Il-Parlament Ewropew

wara li kkunsidra s-Sħubija Strateġika bejn l-UE u l-Indja li ġiet imnedija f'The Hague fit-8 ta' Novembru 2004,

wara li kkunsidra d-Disa' Samit bejn l-UE u l-Indja li se jsir fid-29 ta" Settembru 2008 f'Marsilja,

wara li kkunsidra l-Pjan ta" Azzjoni Konġunt tal-Isħubija Strateġika 2005, adottat fis-Sitt Samit bejn l-UE u l-Indja li sar f'Delhi fis-7 ta" Settembru 2005,

wara li kkunsidra l-konklużjonijiet tat-Tmien Samit bejn l-UE u l-Indja li sar f'New Delhi fit-30 ta' Novembru 2007,

wara li kkunsidra r-riżoluzzjoni tiegħu tad-29 ta' Settembru 2005 dwar ir-relazzjonijiet bejn l-UE u l-Indja: Sħubija Strateġika ĠU C 227 E, 21.9.2006, p.

wara li kkunsidra l-Memorandum ta" Ftehim bejn l-UE u l-Indja fid-Dokument ta" Strateġija għall-Indja għall-2007-2010,

wara li kkunsidra t-tielet Panel dwar l-Enerġija bejn l-UE u l-Indja tal-20 ta" Ġunju 2007,

wara li kkunsidra r-riżoluzzjoni tiegħu tal-24 ta' Mejju 2007 dwar il-Kashmir: il-qagħda attwali u l-prospetti futuri ĠU C 102 E, 24.4.2008, p.468.

wara li kkunsidra r-riżoluzzjoni tiegħu tal-10 ta" Lulju 2008 dwar l-allegazzjonijiet ta" oqbra tal-massa fil-Kashmir amministrat mill-Indja Testi Adottati, P6_TA(2008)0366 .

wara li kkunsidra r-riżoluzzjoni tiegħu tat-28 ta" Settembru 2006 dwar ir-relazzjonijiet ekonomiċi u kummerċjali tal-UE mal-Indja ĠU C 306 E, 15.12.2006, p.400.

wara li kkunsidra d-diskors tal-President tar-Repubblika tal-Indja lill-Parlament Ewropew fil-25 ta" April 2007,

wara li kkunsidra l-konklużjonijiet tar-Round Table tas-Soċjetà Ċivili bejn l-UE u l-Indja li saret f'Pariġi fil-15 u s-16 ta' Lulju 2008,

wara li kkunsidra l-Artikolu 103(4) tar-Regoli ta" Proċedura tiegħu,

Billi l-UE u l-Indja jikkostitwixxu l-akbar demokraziji fid-dinja, u l-impenn komuni tagħhom għad-demokrazija, il-pluraliżmu, l-istat tad-dritt u l-multilateraliżmu fir-relazzjonijiet internazzjonali jikkontribwixxi għall-paċi u l-istabilità dinjija,

billi l-Pjan ta" Azzjoni Konġunt tal-Isħubija Strateġika imsemmi hawn fuq bejn l-UE u l-Indja sewa bħala l-bażi għal koperazzjoni dejjem akbar bejn l-UE u l-Indja sa mill-2005,

billi l-Indja irreġistrat tkabbir ekonomiku annwali fis-snin riċenti ta" bejn 8 u 10%, u billi hi pajjiż li qed joħroġ fid-deher bħala poter ekonomiku maġġuri u li għamel passi kbar fl-iżvilupp ekonomiku; billi l-avvanzi kbar li għamlet l-Indja f'diversi indikaturi tal-iżvilupp uman u l-fatt li qed titfaċċa klassi medja usa" li qed toqrob il-100 miljun ruħ, u l-progress li għamlet l-Indja billi saret ukoll donatur, apparti minn benefiċjarja, tal-għajnuna għall-iżvilupp; billi d-differenza kbira fis-salarji u t-300 miljun persuna Indjana li jgħixu f'faqar inaċċettabbli hu fatt li jkompli jħasseb,

billi bħalissa l-Indja qiegħda tħabbat wiċċha ma' għadd ta" kriżijiet fil-politika domestika, bħall-vjolenza kontinwa tal-Ġiħadiżmu Iżlamiku u l-Hindu Radikalista, it-tensjoni politiko-reliġjuża interkomunali f'Jammu u fil-Kashmir, attakki kontra l-Kristjani f'Orissa, ħafna minnhom ta' oriġini Dalit u l-firxa tar-ribelljoni Maoista (Naxalites) f'mill-inqas 12-il stat kif ukoll id-diżastri naturali fil-grigal tal-pajjiż,

billi f'Awwissu 2008 seħħet mewġa ta" vjolenza u sensiela ta" assassinji kontra persuni Kristjani f'Orissa, jikkunsidra l-allegazzjonijiet li ma kien hemm ebda intervent effettiv mill-pulizija lokali u li l-mexxejja tal-organizzazzjoni Vishwa Hindu Parishad qalu li sakemm jibqa" anke Kristjan wieħed f'Orissa, il-vjolenza mhix se tieqaf; billi uħud mill-Komunitajiet Insara fl-Indja huma esposti għal intolleranza u vjolenza kontinwi,

billi d-diskriminazzjoni ta' kasti u l-prattiki ta' "persuni li ma jistgħux jintmessu" kontra d-Dalits għadha qed taffettwa sew id-drittijiet soċjo-ekonomiċi u politiko-ċivili tagħhom minkejja l-isforzi tal-gvernijiet tal-Indja matul għexieren ta' snin,

billi minn Ottubru 2005 'l hawn aktar minn 400 persuna mietu f'attakki bil-bombi fil-bliet Indjani; billi l-aħħar wieħed, imwettaq mit-terroristi Iżlamiċi, sar fit-13 ta' Settembru 2008, u ħalla mill-anqas 20 persuna mejta u bosta mweġġgħin,

billi l-kummerċ bejn l-UE u l-Indja kiber ħafna fis-snin riċenti, minn EUR 28.6 biljun fl-2003 għal aktar minn EUR 55 biljun fl-2007, u billi l-investiment barrani tal-UE fl-Indja kiber b'aktar mid-doppju bejn l-2002 u l-2006, għal EUR 2,4 biljun; u billi r-reġim kummerċjali u l-ambjent regolatorju tal-Indja għadu kumparattivament restrittiv u fl-2008 l-Bank Dinji kklassifika lill-Indja bħala n-numru 120 (minn 178 ekonomija) f'termini ta" "faċilità sabiex isir il-kummerċ",

billi l-Parlament Ewropew u l-Parlament Indjan stabbilixxew relazzjonijiet bilaterali formali,

billi l-UE u l-Indja għadhom impenjati li jikkonkludu Ftehim ta" Kummerċ Ħieles li jkun komprensiv, ibbilanċjat u konsistenti b'mod sħiħ mar-regoli tal-Organizzazzjoni Dinjija tal-Kummerċ u li jipprovdi għal liberalizzazzjoni progressiva u reċiproka tal-kummerċ tal-prodotti u tas-servizzi, kif ukoll dwar kwistjonijiet relatati mal-kummerċ; billi Ftehima ta" Kummerċ Ħieles tkun ta" benefiċċju sostanzjali għaż-żewġ ekonomiji, iżżid l-investiment, l-esportazzjonijiet u l-importazzjonijiet ġenerali kemm fl-UE kif ukoll fl-Indja, u tagħti spinta lill-kummerċ globali, speċjalment fis-servizzi,

billi l-UE u l-Indja żviluppaw koperazzjoni mill-qrib fis-setturi tax-xjenza u t-teknoloġija,

billi l-UE u l-Indja ħadu l-impenn li jeqirdu l-forom kollha ta" terroriżmu li jikkostitwixxi waħda mill-aktar theddidiet serji għall-paċi u s-sigurtà internazzjonali,

billi l-Indja saret attur prinċipali fil-komunità internazzjonali u waħda mill-akbar kontributuri għal missjonijiet tan-NU għaż-żamma tal-paċi, u billi dan l-istatus imtejjeb għandu jkun rikonoxxut fin-NU permezz ta" siġġu fil-Kunsill tas-Sigurtà,

billi l-Indja għandha sehem importanti f'dak li jikkonċerna n-Nofsinhar u x-Xlokk tal-Asja, b'mod partikulari permezz tas-sħubija tagħha fl-SAARC u fl-ASEAN; wara li kkunsidra s-sehem tal-Indja fl-appoġġ għall-istabilità fir-reġjun, u f'dan ir-rigward jinnota l-koperazzjoni tagħha mal-UE fin-Nepal u fis-Sri Lanka,

billi l-Istati Uniti u l-Indja ffirmaw ftehim dwar koperazzjoni nukleari ċivili,

billi ġejjieni paċifiku għall-prinċipati statali ta' qabel ta' Jammu u tal-Kashmir jibqa" għan importanti għall-istabilità fin-nofsinhar tal-Asja,

billi l-bidla fil-klima, l-użu tal-enerġija u s-sigurtà tal-enerġija huma ta" tħassib serju għall-komunità internazzjonali,

billi l-isplużjoni globali fil-prezzijiet tal-fjuwil u tal-ikel ħolqot problemi ekonomiċi serji u qajmet tħassib dwar il-prospett ta" ferment soċjali,

billi l-Indja hi parteċipanta fil-proġett Galileo u fil-proġett ITER tal-UE,

Jilqa' b'sodisfazzjon il-Laqgħa tad-Disa' Samit bejn l-Indja u l-UE bħala espressjoni ta' Sħubija Strateġika sostenibbli u jirrakkomanda bil-qawwa li qabel dawn il-laqgħat tas-samits annwali fil-ġejjieni għandhom isiru laqgħat parlamentari sabiex ikun enfasizzat l-iskrutinju demokratiku ta' dan il-proċess u sabiex iż-żewġ naħat jifhmu aħjar l-opinjonijiet u s-sistemi demokratiċi ta' xulxin;

Jerġa" jafferma l-appoġġ qawwi tiegħu għat-tisħiħ tar-relazzjoni strateġika bejn l-UE u l-Indja, u sabiex ikunu esplorati modi oħrajn biex titjieb ir-relazzjoni, u jitlob li jinħarġu konklużjonijiet konkreti mis-Samit dwar kwistjonijiet ekonomiċi, politiċi, ta' sigurtà, kummerċjali u kwistjonijiet oħra ta" interess reċiproku;

Jilqa" b'sodisfazzjon ir-reviżjoni tal-Pjan ta" Azzjoni Konġunt tal-Isħubija Strateġika imsemmi hawn fuq, jittama li dan se jistabbilixxi prijoritajiet u skadenzi ċari għall-attivitajiet li sar qbil dwarhom, u jtenni x-xewqa tiegħu li jkun involut fil-proċess ta' reviżjoni; lest jidħol f'diskussjonijiet mal-Kummissjoni sabiex ikunu definiti l-format ta' dan l-involviment;

Jinnota li l-UE u l-Indja għandhom ħsieb li jadottaw Pjan ta" Azzjoni Konġunt tal-Isħubija Strateġika rivedut fis-Samit; jenfasizza l-importanza li tingħata sustanza politika lill-azzjonijiet konġunti proposti u l-allokazzjoni ta" riżorsi biżżejjed li tagħmilha possibbli li l-prijoritajiet tal-Pjan jintlaħqu b'mod sħiħ;

Jilqa" b'sodisfazzjon it-twaqqif, f'Ġunju 2008, tal-Grupp ta" Ħbiberija Parlamentari bejn l-Indja u l-Parlament Ewropew li se jaġixxi fil-Parlament Indjan bħala kontroparti għad-Delegazzjoni tal-Parlament Ewropew għar-Relazzjonijiet mar-Repubblika tal-Indja; jittama li din l-inizjattiva pożittiva tniedi djalogu sinifikanti u strutturat bejn iż-żewġ Parlamenti dwar kwistjonijiet ta" interess globali u komuni, permezz ta" żjarat bilaterali regolari u diskussjonijiet madwar il-mejda;

Jenfasizza l-impenn sod tiegħu għat-twaqqif ta" FTA komprensiva, b'firxa wiesgħa u ambizzjuża bejn l-UE u l-Indja; jinnota li filwaqt li n-negozjaturi laħqu konsensus wiesa" dwar il-kummerċ tal-oġġetti, jeħtieġ isiru aktar diskussjonijiet sabiex jinstab ftehim dwar is-servizzi, il-kompetizzjoni, id-drittijiet tal-proprjetà intellettwali (IPR), l-appalt pubbliku, l-iżvilupp sostenibbli, miżuri sanitarji u fitosanitarji (SPS) u ostakoli li mhumiex tariffi; iħeġġeġ liż-żewġ naħat sabiex jaħdmu biex in-negozjati jiġu konklużi b'suċċess sat-tmiem tal-2008; jinnota ż-żieda enormi fil-kummerċ u l-investiment bilaterali tul dan l-aħħar għaxar snin, u jenfasizza l-potenzjal enormi għal tkabbir ulterjuri li jirriżulta minn dan it-tip ta" ftehim;

Jitlob li tiġi konkluża FTA komprensiva li ttejjeb l-aċċess għas-suq għall-prodotti u s-servizzi, tkopri b'mod sostanzjali l-kummerċ kollu, inklużi dispożizzjonijiet dwar it-trasparenza regulatorja f'oqsma relevanti għall-kummerċ reċiproku u l-investiment, inklużi l-istandards u l-valutazzjoni tal-konformità, l-SPS, l-IPR inklużi l-infurzar, il-faċilitazzjoni tal-kummerċ u d-dwana, l-appalt pubbliku, il-kummerċ u l-kompetizzjoni, kif ukoll il-kummerċ u l-iżvilupp u klawżoli dwar id-drittijiet tal-bniedem bħala element essenzjali ta' dik l-FTA;

Jagħti l-appoġġ tiegħu għan-negozjati għal FTA mal-Indja filwaqt li jkunu rispettati l-pożizzjonijiet ekonomiċi differenti taż-żewġ sieħba, il-qagħda soċjoekonomika partikulari fl-Indja u, b'mod speċjali, il-qagħda tal-bdiewa fqar li jaħdmu biex jgħajxu l-familji tagħhom; iqis li kapitolu ambizzjuż dwar l-iżvilupp sostenibbli għandu jkun integrat f'kull ftehima u jenfasizza li dan għandu jkun suġġett għall-mekkaniżmu standard għas-soluzzjoni tat-tilwim;

Jinnota li l-UE hi sors importanti ta" investiment barrani dirett (FDI) għall-Indja, li jammonta għal madwar 19,5% tal-flussi totali tal-FDI tal-Indja, u li l-investimenti kumulattivi diretti tal-Indja f'intrapriżi konġunti u f'sussidjarji ta" sjieda Indjana fl-UE (minn April 1996 sa 2006/2007) jammontaw għal EUR 4 315,87 miljun, u dan jagħmel lill-UE l-akbar destinazzjoni ta" investiment barrani għall-Indja; jirrikonoxxi li l-flussi ta" investimenti bejn l-UE u l-Indja qed jiżdiedu u li aktarx se jkomplu jiżdiedu aktar u aktar wara l-konklużjoni b'suċċess tal-FTA;

Ifakkar li l-UE u l-Indja huma imsieħba kummerċjali importanti u membri fundaturi tad-WTO; jiddispjaċih dwar il-kollass riċenti tan-negozjati kummerċjali multilaterali tal-Aġenda għall-Iżvilupp ta" Doha (DDA) u t-tilwima dwar it-tariffi agrikoli bejn l-Istati Uniti u l-Indja; jinnota li l-konsegwenzi tal-falliment tan-negozjati tad-WTO jinkludu: it-telf ta' benefiċċji possibbli mil-lat ta' benessri minn riformi ġodda tad-WTO; it-theddida serja li ssir ħsara lill-kredibilità tas-sistema internazzjonali tal-kummerċ u tad-WTO; u l-possibilità li jikber il-protezzjoniżmu kummerċjali u r-riskju li l-membri tad-WTO jagħżlu li jagħmlu ftehimiet bilaterali u reġjonali flok dawk multilaterali; iħeġġeġ lill-UE u lill-Indja sabiex iġeddu l-isforzi tagħhom għal ftehima kummerċjali komprensiva li jkun ta" ġid kemm għall-UE u għall-Indja kif ukoll għall-komunità internazzjonali usa";

Jistieden lill-Kummissjoni biex, fin-negozjati li għaddejjin dwar FTA mal-Indja, tqis sewwa l-kunsiderazzjonijiet dwar id-drittijiet tal-bniedem, b'mod partikulari l-implimentazzjoni tal-Istandards tax-Xogħol tal-Organizzazzjoni Dinjija tax-Xogħol (ILO) rigward it-tħaddim tat-tfal u x-xogħol furzat (Konvenzjonijiet Nru 138 u 182), l-abolizzjoni tal-ostakli li mhumiex marbutin mat-tariffi u r-restrizzjonijiet attwali fil-qasam tal-FDI f'setturi importanti, kif ukoll id-drittijiet tal-proprjetà intellettwali;

Jinnota t-tħabbir ta" Ftehima ta" Kummerċ Ħieles bejn l-Indja u l-ASEAN fit-28 ta" Awwissu 2008; jesprimi t-tama li l-ftehima se twassal għal aktar tkabbir ekonomiku, issaħħaħ ir-relazzjonijiet politiċi reġjonali u tissoda s-sigurtà fix-Xlokk tal-Asja;

Jistieden lill-UE u lill-Indja sabiex jaħdmu fuq il-konklużjoni ta' ftehimiet marittimi u tal-avjazzjoni li jkomplu jagħtu spinta lill-kummerċ u lill-investiment bilaterali; jiddikjara li s-Samit se jipprovdi wkoll opportunità għall-iffirmar tal-Ftehima ta" Finanzjament dwar il-programm ta" koperazzjoni l-ġdida dwar l-avjazzjoni ċivili;

Jilqa' b'sodisfazzjon it-tnedija taċ-Ċentru Ewropew għan-Negozju u t-Teknoloġija (EBTC) f'New Delhi, li għandu jgħin biex iseddaq ir-rabtiet bejn in-negozji Ewropej u Indjani kif ukoll bejn il-parteċipanti fix-xjenza u t-teknoloġija, bil-għan li dawn jirreaġixxu għat-talbiet tas-suq Indjan;

Jitlob lill-Kunsill biex mingħajr telf ta' ħin jagħmel progress dwar reġim għall-iffaċilitar tal-viża;

Jilqa' b'sodisfazzjon it-twaqqif tal-Indian Wildlife Crime Control Bureau filwaqt li jibqa' tabilħaqq imħasseb dwar is-sitwazzjoni mwiegħra tat-tigra selvaġġa, u jistieden lill-Indja biex tipproteġi t-tigri mit-telf tal-ħabitat u mill-ittraffikar minn netwerks kriminali transnazzjonali; jitlob għal għajnuna speċifika mill-UE għal dan l-isforz favur il-konservazzjoni fil-forma ta' kompetenza teknika u appoġġ finanzjarju kif ukoll fl-infurzar tal-Konvenzjoni dwar il-Kummerċ Ħieles fl-Ispeċji Mhedda tal-Fawna u l-Flora Selvaġġi (CITES);

Iħeġġeġ liż-żewġ naħat sabiex jaħdmu aktar mill-qrib dwar l-isfidi ambjentali ewlenin li qed tiffaċċja l-pjaneta; f'dan ir-rigward iħeġġeġ lill-UE u lill-Indja sabiex jiżviluppaw approċċi komuni safejn ikun possibbli għall-isfida tal-bidla fil-klima u għal tnaqqis fl-emissjonijiet tal-gassijiet serra; jenfasizza l-ħtieġa li ż-żewġ naħat jimpenjaw ruħhom għal ftehima post-2012 dwar tnaqqis fl-emissjonijiet ta" gasijiet serra filwaqt li jirrikonoxxu l-kwistjonijiet partikulari li qed tiffaċċja l-Indja bħala nazzjon li qiegħed jiżviluppa;

Jinnota l-prezzijiet li qed jogħlew ħafna tal-enerġija globali u l-impatt konsegwenti fuq il-konsumaturi domestiċi, in-negozju u l-industrija; jenfasizza l-ħtieġa li d-diversità tal-provvista tal-enerġija tkun għan politiku globali u jenfasizza r-riskji għall-istabilità politika fl-Ewropa u fl-Asja li jinħolqu minħabba t-theddidiet għas-sigurtà tal-enerġija;

Jinnota l-approvazzjoni min-Nuclear Suppliers Group tal-ftehima nukleari ċivili bejn l-Istati Uniti u l-Indja (u tad-dikjarazzjoni unilaterali Indjana li se żżomm l-impenji tagħha tan-non-proliferazzjoni u li se żżomm moratorium fuq l-ittestjar tal-armi atomiċi); jistieden lill-gvern tal-Indja biex ibiddel il-moratorium dwar it-test nukleari tiegħu f'impenn li jorbot legalment;

Jirrikonoxxi li l-Indja għandha sehem importanti fil-prevenzjoni tal-kunflitti u fiż-żamma tal-paċi fil-viċinat tagħha u lil hinn minnu; huwa mħasseb bil-qagħda politika attwali xejn stabbli fil-Pakistan u l-qagħda li kulma tmur qiegħda tkun aktar ta' riskju fl-Afganistan u fix-Sri Lanka u jesprimi t-tama li l-Indja, bħala l-pajjiż predominanti fir-reġjun, taġixxi bħala promotur tal-istabilità u l-paċi; jitlob lill-Indja u l-UE, b'mod partikolari permezz tal-mibgħut speċjali tal-UE għal Burma/Myanmar bħala intermedjarju, sabiex jaħdmu flimkien biex jikkonvinċu lill-ġunta militari tal-Burma sabiex jeħilsu l-priġunieri politiċi u jirrispettaw id-drittijiet tal-bniedem;

Jiddispjaċih dwar il-bidu ta" rvelli f'Jammu u fil-Kashmir f'Awwissu 2008 u jirrakkomanda li l-awtoritajiet jieħdu l-passi kollha meħtieġa sabiex l-elezzjonijiet f'Jammu u fil-Kashmir ikunu jistgħu jsiru f'ambjent stabbli; jemmen li l-ftuħ tal-Kashmir għall-fluss ħieles ta' kummerċ u ta' persuni huwa essenzjali biex jiġi superat l-istaġnar tar-ripressjoni u l-vjolenza; jistenna bil-ħerqa ż-żmien li fih ikun hemm tnaqqis ta' preżenza militari li twassal biex is-soċjetà ċivili, il-kummerċ u t-turiżmu jiffunzjonaw b'mod normali;

Huwa mħasseb ħafna dwar id-diżastru kkawżat mill-għargħar fil-grigal tal-Indja, li laqat b'mod partikulari l-istat ta" Biħar, imma wkoll lin-Nepal u l-Bangladexx; jiddeplora l-fatt li d-diżastru kkawża għadd kbir ta" vittmi u ħalla iżjed minn miljun ruħ bla dar; jilqa' b'sodisfazzjon l-għoti ta' għajnuna għall-emerġenza min-naħa tal-UE; jistieden lill-UE u lill-Indja biex jintensifikaw il-koperazzjoni dwar miżuri li jtaffu l-effetti tal-bidla fil-klima u jintensifikaw b'mod konsiderevoli l-koperazzjoni dwar l-enerġiji li jiġġeddu;

Jilqa' b'sodisfazzjon l-isforzi tal-Gvern Indjan u tas-soċjetà ċivili waqt il-proċess ta' salvataġġ u evakwazzjoni, fit-tqassim ikkoordinat tal-ikel u fl-amministrazzjoni tal-kampijiet ta' assistenza; jenfasizza li l-kenn u l-ilma tajjeb issa għandhom ikunu l-ogħla prijoritajiet sabiex is-sitwazzjoni tas-saħħa pubblika tistabbilizza ruħha; huwa favur li jkun kemm aktar koperazzjoni internazzjonali mal-Indja biex jingħata appoġġ lill-implimentazzjoni urġenti tal-azzjonijiet għall-adattazzjoni tal-klima, billi d-diżastri naturali u dawk ikkawżati mill-bniedem, bħall-għargħar, qegħdin jiżdiedu, u b'hekk jeħtieġ li jiżdiedu wkoll il-miżuri ta' prevenzjoni u ta' rkupru;

Jirrikonoxxi li l-Indja tipprovdi mudell għall-immaniġġjar tal-pluraliżmu kulturali u reliġjuż, minkejja d-diffikultajiet intermittenti u lokali fost ir-reliġjonijiet, inklużi dawk bejn il-Ħindu u l-Insara; madankollu, jesprimi t-tħassib serju tiegħu dwar is-sitwazzjoni attwali tal-minoritajiet Kristjani u jiddispjaċih dwar l-impatt li jista' jkollhom il-liġijiet kontra l-konverżjoni li nfirxu f'bosta stati Indjani fuq il-libertà tar-reliġjon;

Jesprimi tħassib qawwi dwar l-attakki riċenti fuq Kristjani f'Orissa, (ħafna minnhom ta' oriġini Dalit) u fid-distrett Kandhamal b'mod partikulari; jenfasizza l-ħtieġa li tkun garantita assistenza u appoġġ immedjati għall-vittmi, inkluż kumpens lill-Knisja għall-ħsarat li saru fuq il-proprjetà tagħha u lill-individwi li l-proprjetà privata tagħhom saritilha ħsara b'mod simili; iħeġġeġ lill-awtoritajiet sabiex jagħmluha possibbli għal dawk li kienu sfurzati jaħarbu mill-irħula tagħhom li jirritornaw lura qawwijin u sħaħ; jenfasizza l-ħtieġa li dawk kollha akkużati, inklużi membri għolja fil-korp tal-pulizija, jiġu proċessati b'ħeffa mis-sistema ġudizzjarja; jiddeplora l-qtil ta" mill-inqas 35 ruħ sa minn meta faqqgħet il-vjolenza, u jitlob lill-istat u lill-awtoritajiet nazzjonali sabiex jagħmlu dak kollu li jistgħu sabiex jipproteġu lill-minoranza Kristjana b'mod sħiħ;

Jesprimi s-simpatija profonda tiegħu mal-vittmi tal-bombi terroristiċi fl-Indja kemm fit-territorju tagħha stess u kemm fl-Afganistan u partikolarment fl-Ambaxxata tagħha f'Kabul; ifakkar partikolarment fl-aħħar attakk bil-bombi tat-13 ta' Settembru 2008 fil-kapitali Indjana, l-imwiet ta' aktar minn 180 persuna f'Mumbai fl-2006 u ta' aktar minn 60 persuna f'Jaipur f'Mejju 2008; jikkundanna dawn l-attakki terroristiċi, u l-attakki terroristiċi kollha;

Jafferma mill-ġdid l-irwol li s-soċjetà ċivili għandu jkollha fid-dibattiti dwar kwistjonijiet ta' prinċipju fin-negozjati bilaterali tal-preżent; jinsisti, f'dan ir-rigward, fuq it-tisħiħ tal-irwol tar-Round Table tas-Soċjetà Ċivili bejn l-UE u l-Indja stabbilit fl-2001, u jitlob, b'mod partikolari, sabiex tingħata l-mezzi biex effettivament teżerċita d-dmir tagħha li tikkonsulta mas-soċjetà ċivili fl-UE u l-Indja; jitlob għal kunsiderazzjoni akbar tar-riżultati ta' dawn l-iskambji fil-proċess ta' teħid ta' deċiżjonijiet tal-UE;

Jilqa" b'sodisfazzjon, rigward ir-rispett għad-drittijiet tal-bniedem, il-koperazzjoni tal-Indja mal-Kunsill tad-Drittijiet tal-Bniedem tan-NU; jifraħ ukoll lill-Kummissjoni Nazzjonali Indjana għad-Drittijiet tal-Bniedem għall-ħidma indipendenti u rigoruża tagħha dwar id-diskriminazzjoni reliġjuża u kwistjonijiet oħra; jiddispjaċih li l-Indja għadha ma rratifikatx il-Konvenzjoni internazzjonali kontra t-Tortura u t-Trattament jew Pieni Oħra Krudili, Inumani jew Degradanti jew il-protokoll fakultattiv tagħha; jirrakkomanda li l-Indja għandha tirratifika minnufih iż-żewġ strumenti; iħeġġeġ lill-Gvern Indjan biex ineħħi b'mod immedjat il-piena tal-mewt billi jimponi moratorium fuq l-eżekuzzjonijiet; jinkoraġġixxi lill-Gvern Indjan biex jiffirma u jirratifika l-Protokoll Fakultattiv tal-Konvenzjoni dwar l-Eliminazzjoni ta' Kull Forma ta" Diskriminazzjoni kontra n-Nisa; iħeġġeġ lill-Indja biex issir firmatarja tal-Qorti Kriminali Internazzjonali; iħeġġeġ lill-awtoritajiet Indjani biex jirriformaw l-Att dwar il-Poteri Speċjali tal-Forzi Armati, li jagħti impunità lis-suldati u lill-pulizija;

Jitlob sabiex jitfassal rapport ta' progress dwar il-politika tad-drittijiet tal-bniedem implimentata mal-Indja, filwaqt li jfakkar li d-djalogu bejn l-UE u l-Indja dwar id-drittijiet tal-bniedem jiġi ppreżentat bħala mudell fil-qasam; huwa sorpriż, f'dan il-kuntest, li l-Indja mhijiex fil-lista ta' pajjiżi eliġibbli għall-iffinanzjar tal-Istrument Ewropew għad-Demokrazija u d-Drittijiet tal-Bniedem (EIDHR) Regolament (KE) Nru 1889/2006 tal-Parlament Ewropew u tal-Kunsill tal-20 ta' Diċembru 2006 dwar l-istabbiliment ta' strument finanzjarju għall-promozzjoni tad-demokrazija u d-drittijiet tal-bniedem fid-dinja (ĠU L 386, 29.12.2006, p.1).

ta' mikroproġetti għas-soċjetà ċivili;

Jistieden lill-UE u lill-Indja sabiex juru biċ-ċar li għandhom impenn konġunt li jaffrontaw il-problema tat-terroriżmu, li hi waħda mit-theddidiet ewlenin għall-paċi u s-sigurtà internazzjonali; iħeġġeġ li jkun hemm koperazzjoni mtejba dwar il-qsim tal-intelliġenza, u jitlob li jitqies li l-Indja għandha stejtus privileġġat fi ħdan il-Europol;

Jenfasizza li s-sikurezza tal-ikel fl-Indja għadha qasam ta' tħassib; jistieden lill-Gvern Indjan biex inaqqas id-differenza bejn id-domanda u l-provvista billi jħaffef il-pass tal-produzzjoni domestika ta' żrieragħ għall-ikel, u billi jiġi żgurat li jkun hemm investiment pubbliku u privat, jiddaħħlu teknoloġiji ġodda u ssir id-diversifikazzjoni tal-uċuħ tar-raba";

Jilqa' b'sodisfazzjon il-progress li sar mill-Indja biex jinqered il-faqar (Għan ta' Żvilupp għal Millenju 1 (MDG 1)); jinnota, madankollu, in-nuqqas ta' progress fl-MDGs dwar l-edukazzjoni, is-saħħa, l-ugwaljanza bejn is-sessi u l-emanċipazzjoni tan-nisa; itenni t-tħassib tiegħu li l-imwiet tat-trabi u s-saħħa tal-ommijiet (MDGs 4 u 5) huma l-oqsma li fihom l-anqas li sar progress u aktarx li l-għanijiet dwarhom ma jintlaħqux sal-2015; jistieden lill-Kunsill, lill-Kummissjoni u lill-Gvern tal-Indja biex jipprijoritizzaw l-azzjonijiet tagħhom dwar l-ugwaljanza bejn is-sessi, it-tnaqqis fl-imwiet fost it-tfal u t-titjib fis-saħħa tal-ommijiet;

Jistieden lill-UE u lill-Indja biex jisħqu aktar fuq l-iskambji bejn il-popli u aktar djalogu kulturali;

Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni u lill-gvernijiet u l-parlamenti tal-Istati Membri u lir-Repubblika tal-Indja.


Aġġornament tar-regoli dwar il-VAT fuq is-servizzi finanzjarji

Affarijiet ekonomiċi u monetarji

Il-MPE adottaw rapport imħejji minn Joseph MUSCAT (PES, MT) li jappoġġja l-aġġornament propost mill-Kummissjoni tar-regoli dwar is-sistema komuni tal-VAT fuq is-servizzi finanzjarji u tal-assigurazzjoni.

Fl-istess ħin, dan ir-rapport issuġġerixxa xi tibdil fit-test.

L-għan huwa li tiġi żgurata ċ-ċertezza legali f'settur li nbidel sostanzjalment minn meta kienu ġew imfassla r-regoli attwali iktar minn tletin sena ilu.

Il-biċċa l-kbira tas-servizzi finanzjarji, inklużi l-assigurazzjoni u l-immaniġġjar tal-fondi ta' investiment, huma eżentati mill-VAT.

Iżda l-leġiżlazzjoni dwar kif taħdem eżatt din l-eżenzjoni kienet ġiet imfassla fl-1977 u minn dak iż-żmien għadha ma ġietx aġġornata biex tkun taqbel mar-realtajiet ekonomiċi tal-lum.

Iż-żieda fil-forniment transkonfinali ta' dan it-tip ta' servizzi fis-suq intern tal-Unjoni Ewropea u t-tendenza li s-servizzi jiġu esternalizzati lejn pajjiżi terzi, wasslu għal sitwazzjonijiet li ma kinux previsti fil-leġislazzjoni oriġinali.

Dan ifisser li teżisti inċertezza legali fis-settur.

Matul id-dibattitu li sar qabel il-votazzjoni, ir- rapporteur Joseph MUSCAT (PES, MT) qal:

"Qed niddiskutu dwar regoli ġodda u aktar trasparenti fil-qasam tas-servizzi finanzjarji fiż-żmien meta għaddejjin minn waħda mill-akbar kriżijiet f'dan il-qasam.

Dawn iż-żminijiet juruna li l-affarijiet ma jistgħux jitħallew jimxu waħedhom u hemm bżonn ta' regolamentazzjoni.

'Regolamentazzjoni' ma tfissirx burokrazija (u żgur mhux burokrazija żejda) iżda assigurazzjoni li l-affarijiet qed isiru bl-aħjar mod, mhux b'formoli u karti li ma jwasslu mkien.

"Meta sħabi u jien ħejjejna dan ir-rapport kellna żewġ prijoritajiet.

L-ewwel waħda kienet dik li naraw li kull bidla li tista' ssir ma jkollhiex riperkussjonijiet negattivi fuq il-konsumatur.

Fi kliem ieħor m'għandux ikun hemm aktar piżijiet fuq il-konsumaturi, u għalhekk li qed ngħidu li l-possibilità li tiddaħħal il-VAT fuq is-servizzi finanzjarji għandha tapplika biss fit-tranżazzjonijiet bejn negozju u ieħor u għalhekk tkun rekuperabbli.

Fl-ebda stadju ma jista' jkun hemm VAT fit-test propost minna fuq servizz finanzjarju mogħti lil persuna mhux taxxabbli, jiġifieri lill-konsumatur.

Dan qed jingħad ċar u bla tidwir fit-test propost, minkejja forsi hemm riservi minn istituzzjonijiet oħra.

"Ikun hemm min jikkritika l-fatt li l-industrija se tiffranka l-ispejjeż u li jista' jkun hemm tnaqqis mid-dħul tal-Istati Membri, argument interessanti iżda li frankament naħseb li ħafna drabi jkun ġej minn min għandu veduta ristretta tal-ekonomija u l-politika fiskali.

"L-ewwel nett, f'qasam kompetittiv bħal dak tas-servizzi finanzjarji u f'sistema fejn għandek salvagwardja kontra ftehim bejn kumpaniji, spejjeż li jiġu ffrankati minn kumpaniji għandhom jew jgħaddu bħala benefiċċji lill-konsumaturi jew inkella jintużaw biex jagħmlu tajjeb għal spejjeż oħra li jkun hemm.

"It-tieni nett, bħala Ewropa irridu nifhmu darba għal dejjem li ma ninsabux waħedna nikkompetu fis-suq, irridu naraw li s-sistemi użati mill-Istati Membri - kif ukoll bħala Unjoni Ewropea, kollha kemm hi - ikunu attraenti għall-kumpaniji serji li jridu jidħlu fis-suq u jistabbilixxu ruħhom bħala operaturi Ewropej ta' veru.

Li tiffaċilita s-sistemi huwa mod kif tinċentiva dan il-qasam, tiġġenera s-suq u, ngħid jien, toħloq ix-xogħol - u xogħol produttiv.

"Permezz ta' dan ir-rapport qed ngħinu biex jinħoloq suq Ewropew billi nneħħu ostakoli.

Qegħdin inwettqu dak li ilu jingħad għal ħafna snin; qegħdin inwettqu waħda mill-miri tal-pjan ta' azzjoni f'dan il-qasam.

Qed nuru li kapaċi nkunu proattivi, insolvu l-problemi u nimxu fuq ideat ġodda.

Forsi nistgħu ma naqblux fuq it-teknikalitajiet, forsi jkun hemm min jgħid li nistgħu nużaw sistema u mhux oħra, imma nemmen li dan il-Parlament irid jagħti indikazzjoni li dan huwa l-għan finali tagħna.

"Ovvjament kien hemm ċertu punti fejn mhux kulħadd qabel, inkluż jien: pereżempju, it-twessigħ tad-definizzjonijiet.

Nemmen li kien ikun aħjar kieku l-Kumitat segwa r-rakkomandazzjonijiet tiegħi dwar dan, li dejjem kienu li jew inżommu mat-test tal-Kummissjoni, jew inkella li jkollna restrizzjoni akbar tad-definizzjonijiet.

Madankollu, tajjeb ukoll li ninnotaw li l-Kumitat għażel li mbagħad jimxi b'mod strateġiku u għalhekk dan ir-rapport ġie approvat b'vot wieħed biss kontra.

Nistenna li nisma mingħand sħabi r-reazzjonijiet tagħhom u anke min-naħa tal-Kummissjoni."

Matul l-istess dibattitu, David CASA (EPP-ED, MT), qal:

"Ir-rapport li għandna quddiemna għandu sinifikat partikolari meta wieħed iqis illi matul dawn l-aħħar snin l-ekonomija ħadet xejra kemm xejn differenti mis-snin ta' qabel.

Mingħajr dubju dan ir-rapport qiegħed jipprova jirrifletti aktar is-sitwazzjoni preżenti.

Huwa għalhekk importanti li tkun assigurata l-bażi legali sabiex il-kumpaniji kkonċernati jkunu jistgħu joperaw b'inqas burokrazija, kif qal tajjeb ir- rapporteur .

"Dan jista' jseħħ billi jitneħħaw l-anomaliji li hemm fil-liġi bħalissa li tirregola l-VAT fuq is-servizzi finanzjarji.

Liġi illi ilha teżisti għal dawn l-aħħar tletin sena u li mhijiex ċara biżżejjed.

Huwa rapport illi se jgħin sabiex kemm jista' jkun ikollna aktar stabilità u rridu naraw kif il-pajjiżi kollha kemm jista' jkun ikunu f'armonija fir-rati applikabbli sabiex jitnaqqsu kemm jista' jkun id-diskrepanzi.

"Kien ilu jinħass il-bżonn illi din is-sitwazzjoni tinbidel u naħseb illi r- rapporteur għamel tajjeb li filwaqt li żamm f'moħħu l-bżonn li jissimplifika x-xogħol għall-kumpaniji finanzjarji, ħa ħsieb ukoll, u naħseb li din hija l-iktar ħaġa importanti, li jara li l-konsumaturi jibbenefikaw minn din il-bidla proposta.

"Illum hija l-aħħar darba li l-kollega tiegħi minn Malta qiegħed jattendi għal din il-plenarja u naħseb li jien ukoll minn hawn nixtieq nawguralu fix-xogħol li se jkollu fis-snin illi għandu quddiemu.

Għandu esperjenza ta' erba' snin f'dan il-Parlament, esperjenza illi naħseb li ttrasformat il-karattru tal-kollega tiegħi minn politiku li ma tantx kien jemmen fl-Unjoni Ewropea, u l-ġid li tista' tagħmel lil Malta, għal wieħed li b'dan ir-rapport uriena illi jemmen verament illi minn hawnhekk aħna nistgħu nbiddlu l-politika, mhux biss f'pajjiżna, imma wkoll il-politika li naddottaw fl-Unjoni Ewropea.

"Illum għandna trasformazzjoni li nixtiequ jieħu lura f'pajjiżi għaliex jien naħseb li din l-esperjenza li ħa f'dan il-Parlament jista' joħodha lura f'pajjiżna u l-politika li ssir f'pajjiżi tista' tkun tixbah il-mod ta' kif naħdmu f'dan il-Parlament, jiġifieri li l-interess nazzjonali jkun importanti, però anki l-interess tal-Unjoni Ewropea, għax illum aħna nagħmlu parti minnha.

"Nawguralu fix-xogħol tiegħu, nawguralu li jagħmel suċċess fil-kariga tiegħu bħala kap tal-oppożizzjoni, mhux se nawguralu li jdum ħafna kap tal-oppożizzjoni, għax ma naħsibx li huwa l-mod ta' kif nitkellem fuq kollega tiegħi, pero nawguralu li l-esperjenza pożittiva li ħa minn dan il-Parlament jittrasformaha l-ewwelnett fil-partit tiegħu, u fl-aħħar nett f'pajjiżna."

"Ir- rapporteur żamm il-qafas tal-proposta tal-Kummissjoni biex b'hekk tiġi ffaċċjata problema li ilna nipposponu għal aktar minn tletin sena.

Dan il-qasam huwa importanti ħafna għal numru dejjem jikber ta' pajjiżi, fosthom Malta.

"Fir-rapport insibu regolamenti li jiffaċilitaw l-operat ta' kumpaniji serji, li jagħtu ċans li jkun hemm suq veru bla fruntieri biex iwasslu għall-ħolqien ta' ġid, xogħol u aktar għażla.

Waħda mill-prijoritajiet hi li għandu jkun hemm proviżjoni qawwija biex il-konsumaturi jkunu protetti u bl-ebda mod ma jkollhom iħallsu xi taxxi oħra.

Fil-fatt kull tnaqqis mill-ispejjeż u żieda fl-effiċjenza tas-sistema għandhom jibbenefikaw minnha l-konsumaturi.

Fil-futur għandhom isiru aktar analiżi biex ninkludu salvagwardji oħra jekk tinstab il-ħtieġa.

"Ir-rapport tal-ħabib tiegħi Joseph Muscat wassal għal aktar ċarezza u ċertezza legali fil-qasam tat-tassazzjoni tas-servizzi finanzjarji, speċjalment bħalissa meta għaddejjin minn taqliba sħiħa fis-swieq finanzjarji.

"Biex nikkonkludi nixtieq nirringrazzja lill-ħabib tiegħi u sieħbi Joseph Muscat, li tant tana xogħol siewi f'dawn l-erba' snin u nofs."

Is-Sur Muscat għalaq id-dibattitu billi qal:

"L-ewwel nett irrid nirringrazzja lis-servizzi tal-Parlament u lill-Kummissjoni għall-għajnuna kollha li taw għal dan id- dossier delikat, għalkemm ix-xogħol għadu ma spiċċax.

Imma, min-naħa tal-Parlament, kif awgura l-Kummissarju [Kovács], nawgura jien ukoll illi jkollna messaġġ ċar ħafna.

"Naħseb li dak li rridu naqblu dwaru hawnhekk - u hawn qbil totali fil-Parlament - hu li iva, ejja nċaqalqu r-regolamenti, ejja nbiddlu fejn hemm bżonn, ejja naraw li s-sistema ssir iktar sempliċi, imma ejja noqogħdu attenti li l-kont ma jkollux iħallsu l-konsumatur.

Naħseb li dan hu l-messaġġ ewlieni li għandhom jieħdu l-Kummissjoni, u anke l-Kunsill, minn hawnhekk, bħala Parlament.

"Mill-bqija nawgura l-ħidma t-tajba f'dan il-kumplament sakemm dan id- dossier jasal fi tmiem.

Nirringrazzja lil sħabi tal-awguri tagħhom, speċjalment lil sieħbi David Casa li tana ċertifikat sabiħ tal-istaġun politiku ġdid tal-Partit Laburista u tal-pajjiż."

Ir-rapport adottat

Permezz ta' dan ir-rapport ta' konsultazzjoni adottat b'493 vot favur, 90 kontra u 10 astensjonijiet, il-Parlament approva dan l-aġġornament tal-leġiżlazzjoni, waqt li ppropona numru ta' emendi bl-għan li jiċċaraw l-ambitu tal-eżenzjoni tal-VAT.

Il-Parlament ippropona wkoll xi emendi bl-għan li jiġu żgurati l-istess kundizzjonijiet għall-Istati Membri kollha u għal tipi differenti ta' istituzzjonijiet finanzjarji.

Għażla dwar it-tassazzjoni

Aspett ieħor tal-proposta tal-Kummissjoni jagħti lill-kumpaniji tas-servizzi finanzjarji madwar l-Unjoni Ewropea d-dritt ta' għażla għat-tassazzjoni fir-rigward tas-servizzi tagħhom.

B'hekk ikunu jistgħu jitolbu lura l-VAT imħallsa minnhom fuq l-ispejjeż li jkunu għamlu waqt li pprovdew dawn is-servizzi.

Il-Parlament jixtieq jiżgura li l-Kunsill jadotta regoli uniformi madwar l-Unjoni Ewropea għall-applikazzjoni ta' dan id-dritt ta' għażla u li l-implimentazzjoni tagħha tiġi riveduta mill-Kumissjoni.

Qsim tal-ispejjeż

Punt ġdid ieħor li ġie propost mill-Kummissjoni huwa li jiġu stabbiliti gruppi għall-qsim tal-ispejjeż sabiex l-operaturi ekonomiċi jkunu jistgħu jgħaqqdu flimkien l-investimenti tagħhom u jqassmu mill-ġdid l-ispejjeż għal dawn l-investimenti eżentati mill-VAT.

Il-Parlament huwa tal-fehma li l-ambitu ta' dan l-arranġament għandu jitwessa'.

Peress li kwistjonijiet relatati mat-tassazzjoni jiġu trattati permezz tal-proċedura ta' konsultazzjoni, il-pożizzjoni tal-Parlament ma torbotx lill-Kunsill.

Huwa dan ta' l-aħħar li għandu jieħu deċiżjoni finali dwar it-test permezz ta' vot unanimu mis-27 Stat Membru.

Proċedura: Konsultazzjoni 24.09.08

20080924IPR38016 It-taxxa fuq il-valur miżjud, fir-rigward tat-trattament tas-servizzi finanzjarji u ta' l-assikurazzjoni


Tagħrif

Ħarsien tal-indipendenza editorjali u diskussjoni dwar il-weblogs Skont il-Parlament Ewropew, il-Kummissjoni u l-Istati Membri għandhom jissalvagwardjaw il-pluraliżmu tal-midja, u jiżguraw li ċ-ċittadini tal-UE kollha jkollhom aċċess għall-midja b'xejn.

Sabiex jiġi evitat li sidien, dawk li jkollhom l-ishma, jew korpi esterni bħall-gvernijiet, jindaħlu fil-kontenut tal-aħbarijiet, il-Membri sostnew li għandhom jiġu stabbiliti karti editorjali.

Huma ħeġġew ukoll li tinbeda diskussjoni dwar l-istejtus tal-weblogs.

Il-Membri tal-Parlament Ewropew adottaw riżoluzzjoni li tħeġġeġ lill-Kummissjoni u lill-Istati Membri biex jissalvagwardaw il-pluraliżmu tal-midja, jiżguraw li ċ-ċittadini tal-UE kollha jkollhom aċċess għall-midja diversifikata b'xejn.

Din ir-riżoluzzjoni, imħejja b'mod konġunt mill-Gruppi PES, ALDE u Ħodor/ALE, hija verżjoni riveduta tar-rapport imħejji minn Marianne Mikko (PES, ET) fi ħdan il-Kumitat għall-Kultura u l-Edukazzjoni.

Għall-indipendenza ġurnalistika

Il-MPE saħqu li għandha tiġi ggarantita l-indipendenza ġurnalistika u editorjali u għalhekk issuġġerew li jinħolqu karti editorjali biex jevitaw li sidien, dawk li jkollhom l-ishma, jew korpi esterni bħall-gvernijiet, jindaħlu fil-kontenut tal-aħbarijiet.

Barra minn hekk, huma ħeġġew l-iżvelar tas-sjieda tal-mezzi tal-midja kollha sabiex ikun hemm iktar trasparenza rigward l-għanijiet u l-esperjenza tax-xandar u tal-pubblikatur.

Il-Membri kienu mħassba dwar il-ħila tal-midja li twettaq il-funzjonijiet tagħha bħala gwardjan tad-demokrazija, minħabba li l-impriżi privati tal-midja huma motivati mill-qligħ finanzjarju.

Huma tal-opinjoni li dan jista' jwassal għat-telf tad-diversità.

Barra minn hekk, il-Parlament iqis li liġi tal-kompetizzjoni u l-liġi tal-midja għandhom ikunu interkonnessi sabiex jiġu evitati kunflitti ta' interess bejn il-konċentrazzjoni tas-sjieda tal-midja u l-poter politiku.

Diskussjoni dwar l-istejtus tal- weblogs

Il-Membri jemmnu li l- weblogs , li qed jintużaw dejjem aktar minn professjonisti tal-midja kif ukoll minn persuni privati, "jirrappreżentaw kontribut ġdid importanti għal-libertà tal-espressjoni."

Għalhekk ħeġġew diskussjoni miftuħa dwar il-kwistjonijiet kollha marbuta mal-istejtus tal- weblogs .

F'dan ir-rigward, ir-riżoluzzjoni kif adottata hija kemmxejn differenti mir-rapport oriġinali mħejji mill-Kumitat għall-Kultura, li kien jitlob li ssir kjarifika tal-istejtus tal- weblogs u siti bbażati fuq il-kontenut iġġenerat mill-utenti.

Il-Parlament wera wkoll l-appoġġ tiegħu għall-ħarsien tad-drittijiet tal-awtur fil-livell ta' midja online , billi partijiet terzi jiġu obbligati li jsemmu s-sors tad-dikjarazzjonijiet li jikkwotaw.

Talab ukoll li jkun hemm aktar trasparenza fir-rigward tad-dejta u l-informazzjoni personali dwar l-utenti li tiġi miżmuma mill-magni tat-tiftix tal-Internet, mill-fornituri tas-servizzi tal- email u s-siti tan-netwerking soċjali.

Proċedura: Inizjattiva 22.09.08

20080922IPR37794 Konċentrazzjoni u pluraliżmu fil-midja fl-Unjoni Ewropea


Enerġija

Il-Membri tal-Parlament Ewropew adottaw riżoluzzjoni dwar il-kontroll tal-prezzijiet tal-enerġija, li permezz tagħha talbu "impenn politiku sod" sabiex jittieħdu miżuri bl-għan li jnaqqsu d-dipendenza tal-Ewropa fuq l-importazzjoni tal-enerġija u b'riżultat ta' dan, ir-riskji politiċi u ekonomiċi li jirriżultaw mill-importazzjoni.

Permezz ta' din ir-riżoluzzjoni adottata b'491 vot favur, 91 kontra u 19-il astensjoni, il-Parlament talab li jkun hemm "impenn politiku sod" sabiex jittieħdu miżuri konkreti lejn tnaqqis fid-domanda għall-enerġija, lejn il-promozzjoni ta' l-enerġija li tiġġedded u l-effiċjenza fl-enerġija, id-diversifikazzjoni tal-provvista tal-enerġija u tnaqqis fid-dipendenza fuq il-fjuwils fossili importati.

Skond il-Membri, tali miżuri għandhom inaqqsu d-dipendenza tal-Ewropa fuq l-importazzjoni tal-enerġija u għalhekk għandhom jonqsu r-riskji politiċi u ekonomiċi li jirriżultaw mill-importazzjoni.

Għalhekk, il-Kummissjoni ġiet mistiedna tiżgura li l-iffrankar tal-enerġija, l-effiċjenza fl-użu tal-enerġija u l-enerġiji li jiġġeddu jkunu prijoritajiet fit-tfassil tal-politika enerġetika ġejjiena tal-UE.

Barra minn hekk, l-ECOFIN (il-Kunsill għall-Affarijiet Ekonomiċi u Monetarji) ġie mistieden idaħħal rata mnaqqsa ta' VAT għall-prodotti u s-servizzi li jikkunsmaw anqas enerġija.

Il-faqar eneġetiku

Il-Parlament iqis li l-Kummissjoni għandha tressaq komunikazzjoni dwar kif għandu jiġi ffaċċjat il-faqar tal-enerġija fl-Unjoni Ewropea u li l-Istati Membri għandhom jipprovdu definizzjonijiet nazzjonali tal-faqar enerġetiku, waqt li jiżviluppaw pjanijiet ta' azzjoni nazzjonali biex jeliminaw il-faqar enerġetiku.

Il-Membri innotaw li għalkemm f'dawn l-aħħar ġimgħat il-prezz taż-żejt niżel għal 100 dollaru kull barmil, il-konsumaturi xorta għadhom qed iħallsu prezzijiet ogħla għall-enerġija.

Għalhekk il-Kummissjoni ġiet mistiedna tissorvelja l-iżviluppi fil-prezz, b'mod partikolari rigward il-kwistjoni ta' kif iż-żidiet u t-tnaqqis fil-prezzijiet jaffettwaw lill-konsumaturi.

Il-Parlament kompla jisħaq fuq l-importanza ta' iktar trasparenza u affidabilità tad-dejta dwar is-swieq taż-żejt u l-istokks kummerċjali taż-żejt.

Huwa wkoll importanti li wieħed itejjeb il-fehim tiegħu dwar l-iżvilupp tal-prezzijiet tal-prodotti taż-żejt.

Barra minn hekk, il-Parlament talab li ssir reviżjoni tal-leġiżlazzjoni Komunitarja dwar l-istokks taż-żejt fi żminijiet ta' emerġenza.

Politika komuni tal-enerġija

Il-MPE sostnew li l-UE għandha titkellem b'vuċi waħda rigward il-politika enerġetika u li għandha tmexxi d-djalogu dwar l-enerġija mal-pajjiżi fornituri prinċipali taż-żejt u tal-gass.

Huma laqgħu l-idea ta' samit ta' livell għoli bejn il-pajjiżi li jikkonsmaw u dawk li jipproduċu ż-żejt u l-gass, bl-għan li tinkiseb stabilità akbar tal-prezzijiet u aktar prevedibilità fil-provvisti.

20080924IPR38012 Riżoluzzjoni dwar il-kontroll tal-prezzijiet tal-enerġija


L-obeżità għandha tiġi miġġielda iktar kmieni fil-ħajja

Saħħa pubblika

Fl-UE kważi 22 miljun tifel u tifla għandhom piż żejjed u sa l-2010 huwa mistenni li 1,3 miljun tifel u tifla oħra ser ikollhom piż żejjed jew isiru obeżi.

Il-MPE adottaw rapport li jagħmel appell biex jibdew jittieħdu miżuri għall-prevenzjoni tal-obeżità aktar kmieni fil-ħajja.

Dan jista' jsir permezz tat-tikketti tal-ikel, restrizzjonijiet fuq ir-reklamar ta' ikel mhux tajjeb għas-saħħa u tnaqqis fil-VAT għall-frott u l-ħaxix.

Ir-rapport imħejji minn Alessandro Foglietta (UEN, IT) jinnota li l-problema tal-piż żejjed u l-obeżità saret epidemija li qed toħloq riskji serji għas-saħħa tal-bniedem.

Madwar 6% tal-infiq relatat mas-saħħa f'xi Stati Membri huwa marbut direttament mal-obeżità, iżda l-ispejjeż indiretti huma ħafna iktar ogħla.

L-obeżità hija waħda mill-problemi tas-saħħa l-iktar serji fl-Ewropa minħabba li żżid b'mod sinifikattiv ir-riskju ta' mard kroniku, inklużi d-dijabete tat-tip 2, problemi kardjovaskulari, kif ukoll ċerti tipi ta' kanser.

Il-Parlament sostna li approċċ komprensiv u fuq ħafna livelli huwa l-aħjar mod ta' kif tista' tiġi miġġielda l-obeżità fost il-popolazzjoni tal-UE u jenfasizza l-fatt li jeżistu bosta programmi Ewropej dwar ir-riċerka, is-saħħa, l-edukazzjoni, kif ukoll it-tagħlim tul il-ħajja li jistgħu jgħinu f'din il-ġlieda.

Kontra l-obeżità mit-tfulija

Peress li hemm rabta kbira bejn l-obeżità fit-tfal u dik fl-adulti, il-Parlament stieden lill-Kummissjoni u lill-partijiet interessati oħrajn biex jistabbilixxu l-ġlieda kontra l-obeżità bħala prijorità fl-istadji bikrija tal-ħajja.

Il-kurrikuli tal-iskejjel għandhom jiżguraw li dieta bilanċjata u eżerċizzji fiżiċi jsiru drawwha għat-tfal.

Il-Membri jixtiequ li jkun hemm titjib fil-kwalità u fl-istandards nutrittivi tal-ikel tal-iskejjel, billi, fost affarijiet oħra, jkun hemm frott u ħaxix frisk disponibbli fil- vending machines .

Huma sostnew li m'għandux jibqa' jsir bejgħ fl-iskejjel ta' ikel u xorb b'livelli għoljin ta' zokkor, melħ u xaħam jew li jkollhom livelli nutrizzjonali baxxi.

Barra minn hekk, kull tip ta' sponsorjar u reklamar għal dawn it-tipi ta' prodotti għandu jkun ristrett.

Il-Parlament enfasizza wkoll ir-rwol fundamentali tal-ġenituri fl-edukazzjoni nutrittiva tal-familja u l-kontribut deċiżiv tagħhom fil-ġlieda kontra l-obeżità.

It-tikketti tal-ikel

Il-Membri jemmnu li informazzjoni komprensibbli fuq it-tikketti hija s-soluzzjoni sabiex il-konsumaturi jkunu jistgħu jagħżlu bejn nutrizzjoni tajba, aħjar u inqas tajba.

Għalhekk huma laqgħu l-proposta l-ġdida tal-Kummissjoni għar-reviżjoni tad-direttiva fuq it-tikkettar tan-nutrizzjoni għall-oġġetti tal-ikel u jħeġġu li dawn it-tikketti jkunu viżibbli, ċari u li jiftiehmu faċilment mill-konsumatur.

Restrizzjoni fuq ir-reklamar immirat lejn it-tfal

Il-Parlament iħoss li għandu jkun hemm ħinijiet protetti u restrizzjonijiet fuq riklami ta' ikel mhux tajjeb għas-saħħa, li jkunu mmirati b'mod speċifiku lejn it-tfal.

Dawn ir-restrizzjonijiet għandhom ikopru wkoll il-forom ġodda tal-midja bħalma huma l-logħob fuq l-Internet, il- pop-ups u messaġġi fuq il-mowbajls.

Il-Membri saħqu li l-approċċ volontarju lejn dan it-tip ta' riklamar adottat fid-Direttiva dwar it-televiżjoni mingħajr fruntieri huwa pass fid-direzzjoni t-tajba.

Għalhekk, f'każ li l-analiżi tal-2010 ta' din id-Direttiva turi li l-approċċ volontarju jkun falla, għandhom jiġu proposti miżuri iktar stretti.

Huma wkoll tal-fehma li l-fornituri tas-servizzi tal-midja għandhom jiżviluppaw kodiċi ta' kondotta rigward komunikazzjonijiet kummerċjali awdjoviżivi inadegawati b'rabta mal-prodotti tal-ikel u x-xorb.

L-awtoregolamentazzjoni tal-industrija tajba iżda mhux biżżejjed

Skont il-Parlament, l-industrija tal-ikel għandha bżonn tagħmel ħafna iktar sforzi biex tiġġieled il-problema tal-obeżità, per eżempju billi tipprovdi firxa usa' ta' għażliet b'porzjon iżgħar.

Waqt li għaraf l-inizjattivi industrijali riċenti b'rabta mal-awtoregolazzjoni tar-reklamar, il-Parlament innota li xi kultant ir-regolazzjoni hija neċessarja sabiex ikun hemm bidla sostantiva u sinifikanti fis-setturi kollha tal-industrija, b'mod partikulari f'dak li għandu x'jaqsam mat-tfal.

Projbizzjoni tax-xaħmijiet trans artifiċjali

Il-Parlament għamel appell biex issir projbizzjoni madwar l-UE kollha tax-xaħmijiet "trans" artifiċjali u jenfasizza li l-għarfien xjentifiku attwali juri li konsum eċċessiv ta' xaħmijiet trans (iktar minn 2% tal-assorbiment totali tal-enerġija) huwa marbut ma' riskji kardjovaskolari ogħla.

Rati tal-VAT aktar baxxi għall-frott u l-ħaxix

Il-MPE fakkru li l-liġi Komunitarja tawtorizza lill-Istati Membri biex inaqqsu l-VAT fuq il-frott u l-ħxejjex u għalhekk jitolbu lil dawk l-Istati Membri fejn dan għadu ma sarx biex jieħdu azzjoni.

Huma jixtiequ li t-testi Komunitarji implimentati attwalment jiġu emendati sabiex il-frott u l-ħaxix ikunu jistgħu jibbenifikaw minn rata baxxa ħafna ta' VAT (inqas minn 5%).

Proċedura: Inizjattiva 24.09.08

20080924IPR38014 Strateġija għall-Ewropa dwar kwistjonijiet ta' saħħa marbuta man-Nutriment, il-Piż Żejjed u l-Obeżità


dwar id-dħul ta' Artikolu ġdid 202a dwar l-użu mill-Parlament tas-simboli tal-Unjoni

Kumitat dwar l-Affarijiet Kostituzzjonali

PROPOSTA GĦAL DEĊIŻJONI TAL-PARLAMENT EWROPEW

dwar l-inserzjoni fir-Regoli ta' Proċedura tal-Parlament ta' Artikolu ġdid 202a dwar l-użu mill-Parlament tas-simboli tal-Unjoni

Il-Parlament Ewropew ,

– wara li kkunsidra r-riżoluzzjoni tiegħu tal-11 ta' Lulju 2007 dwar it-tlaqqigħ tal-Konferenza Intergovernattiva

ĠU C 175 E, 10.7.2008, p.

347. , b'mod partikolari l-paragrafu 23 tagħha,

– wara li kkunsidra l-ittra mingħand il-President tiegħu tat-12 ta' Settembru 2007,

– wara li kkunsidra l-importanza tas-simboli biex terġa' tinħoloq konnessjoni bejn iċ-ċittadini u l-Unjoni Ewropea u biex tinbena identità Ewropea li hija komplimentari għall-identitajiet nazzjonali tal-Istati Membri,

– wara li kkunsidra l-fatt li s-simboli ilhom jintużaw għal aktar minn 30 sena mill-Istituzzjonijiet Ewropej kollha, u kienu adottati formalment mill-Kunsill Ewropew fl-1985

Il-Kunsill Ewropew ta' Milan tat-28 u d-29 ta' Ġunju 1985. ,

– wara li kkunsidra l-Artikoli 201 u 202 tar-Regoli ta' Proċedura tiegħu,

– wara li kkunsidra r-rapport tal-Kumitat dwar l-Affarijiet Kostituzzjonali ( A6-0347/2008 ),

Jiddeċiedi li jemenda r-Regoli ta' Proċedura tiegħu kif jidher hawn taħt;

Ifakkar li din l-emenda tidħol fis-seħħ fl-ewwel ġurnata tas-sessjoni parzjali li jmiss;

Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta' informazzjoni.

Ir-Regoli ta' Proċedura tal-Parlament

Titolu XIII – Dispożizzjonijiet Mixxellanji – Artikolu 202 a (ġdid)

Is-simboli tal-Unjoni

Il-Parlament għandu jirrikonoxxi u jagħmel tiegħu s-simboli tal-Unjoni li ġejjin:

– il-bandiera li turi ċ-ċirku ta' tnax-il stilla tad-deheb fuq sfond blu;

– l-innu li huwa bbażat fuq 'l-Odi lil Hena' mid-Disa' Sinfonija ta' Ludwig van Beethoven;

– il-motto 'Magħquda fid-diversità'.

Il-Parlament għandu jiċċelebra Jum l-Ewropa fid-9 ta' Mejju.

Il-bandiera għandha tittajjar fil-postijiet kollha tal-Parlament u fl-okkażjoni ta' avvenimenti uffiċjali.

Il-bandiera għandha tintuża f'kull sala fejn isiru laqgħat tal-Parlament.

L-innu għandu jindaqq fil-ftuħ ta' kull sessjoni kostituttiva u f'seduti solenni oħra, b'mod partikulari biex tingħata merħba lill-Kapijiet ta' Stat jew Gvern jew biex tingħata tislima lil Membri ġodda wara tkabbir.

Il-motto għandu jidher fuq id-dokumenti uffiċjali tal-Parlament.

Il-Bureau għandu jeżamina użu ulterjuri tas-simbolu fi ħdan il-Parlament.

Il-Bureau għandu jistipula dispożizzjonijiet dettaljati għall-implimentazzjoni ta' dan l-Artikolu.

Is-simboli fil-proċess tal-komunikazzjoni soċjali u politika

Is-simboli huma elementi fundamentali fi kwalunkwe proċess ta' komunikazzjoni, b'mod partikulari f'rabta mal-proċess tal-identifikazzjoni tal-pubbliku ta' jew ma' grupp jew organizzazzjoni soċjali, inklużi korpi politiċi.

Fil-fatt, is-simboli jistgħu jkunu element deċiżiv fir-rabta emozzjonali tal-pubbliku ma' dawn l-organizzazzjonijiet.

Il-bnadar, l-emblemi, l-innijiet, is-slogans, il-kuluri u tipi oħra ta' simboli huma għaldaqstant essenzjali biex ikun żgurat li kwalunkwe tip ta' organizzazzjoni umana, kemm jekk politika, kemm jekk etnika, kulturali, sportiva eċċ. tkun rikonoxxuta mill-pubbliku, u dawn għandhom rwol kruċjali fl-identifikazzjoni tal-pubbliku ma' tali organizzazzjonijiet.

Is-simboli jikkomunikaw immaġni emozzjonali tal-valuri fundamentali tal-organizzazzjonijiet li jirrapreżentaw, u jagħtu sehem biex jiftehmu ideat astratti, jiffaċilitaw il-komunikazzjoni u l-parteċipazzjoni u jgħinu biex iqarrbu l-organizzazzjonijiet li tagħhom huma simboli lejn iċ-ċittadini, u b'hekk jikkontribwixxu għal-leġittimità tagħhom.

Din l-esperjenza, li hija komuni għall-pajjiżi, ir-reġjuni, il-knejjes, il-partiti, l-organizzazzjonijiet ċiviċi, it-trejdjunjins, il-klabbs tal-futbol eċċ. tagħna kollha, hija valida wkoll fil-livell tal-UE.

Għalhekk mhux sorprendenti li, sa mill-formazzjoni tagħhom, il-komunitajiet Ewropej u sussegwentement l-Unjoni Ewropea wkoll ippruvaw jipprovdu lilhom infushom b'simboli li l-pubbliku jista' jidentifika.

Il-bandiera Ewropea

Il-bandiera Ewropea hija l-bandiera blu skura b'ċirku ta' 12-il stilla b'ħames ponot u kulur id-deheb li sa mill-1955 kienet is-simbolu tal-Kunsill tal-Ewropa, l-ewwel organizzazzjoni għall-koperazzjoni politika mwaqqfa fl-Ewropa wara l-gwerra dinjija.

Sabiex ikun evitat tifrix ta' simboli differenti, li seta' jħawwad u jbiegħed liċ-ċittadini minflok iqarribhom, il-Kunsill Ewropew ta' Milan

Il-bandiera, l-innu u jum l-Ewropa kienu adottati mill-Kunsill Ewropew ta' Milan ta' Ġunju 1985, li aġixxa fuq suġġeriment inkluż fir-rapport Adonnino tal-kumitat ad hoc dwar l-Ewropa tal-Popli.

Din id-deċiżjoni kienet sussegwentement ifformalizzata b'deċiżjoni tal-Kunsill f'April 1986.

Il-bandiera Ewropea ilha ttir fuq il-bini tal-istituzzjonijiet Ewropej sa minn Mejju 1986, ħdejn il-bnadar nazzjonali tat-12-il pajjiż li dak iż-żmien kienu Stati Membri tal-Komunitajiet Ewropej. tal-1985 iddeċieda li jsegwi dan l-eżempju u jagħmel minn din il-bandiera, li kienet ilha teżisiti 30 sena, il-bandiera ta' dik li fiż-żmien kienet il-Komunità Ewropea.

Il-ħsieb wara l-bandiera kien li tirrappreżenta l-perfezzjoni, il-komplementarjetà u s-solidarjetà, u b'hekk tissimbolizza l-għaqda tal-Ewropa.

Mill-1986 'l hawn, iċ-ċittadini Ewropej draw jaraw u jidentifikaw il-bandiera blu skura b'ċirku ta' 12-il stilla tad-deheb bħala l-bandiera tal-Unjoni Ewropea tagħhom.

Sa minn dak iż-żmien il-bandiera intużat, b'livelli varji ta' suċċess, li iżda dejjem jiżdied, kemm fuq bini pubbliku Ewropew u nazzjonali, reġjonali u lokali u wkoll f'istituzzjonijiet pubbliċi u ċerimonji (f'uħud mill-Istati Membri tinsab ukoll ħdejn il-bandiera nazzjonali fil-parlamenti nazzjonali), bħala simbolu li jidentifika l-programmi u l-azzjonijiet Komunitarji (bħal pereżempju, fil-fruntieri interni bejn l-Istati Membri bħala simbolu tal-abolizzjoni tal-kontrolli fil-fruntieri interni, jew għall-informazzjoni tal-pubbliki dwar programmi ta' xogħlijiet pubbliċi finanzjata flimkien mal-Unjoni, eċċ).

Forsi sorprendentement il-bandiera blu bit-12-il stilla tad-deheb saret magħrufa anke lil hinn mill-fruntieri esterni tal-Unjoni, u hija simbolu li l-popolazzjonijiet li qed jiffaċċjaw kriżijiet umanitarji jew diżastri naturali bdew jidentifikaw ma' post ta' paċi, sigurtà u solidarjetà.

L-innu Ewropew

Kien ukoll il-Kunsill tal-Ewropa li fl-1972 kien l-ewwel li adotta bħala l-innu uffiċjali tiegħu l-'Odi lill-Hena' mid-Disa' Sinfonija ta' Ludwig van Beethoven, miktuba fl-1823 u bbażata fuq il-poeżija bl-istess titolu miktuba minn Friedrich von Schiller fl-1785.

Ikun diffiċli li wieħed isib biċċa mużika u poeżija tant magħrufa li jissimbolizzaw aħjar l-idea tal-integrazzjoni Ewropea minn din l-odi lill-għaqda tal-ispeċi umana bħala s-suġġett, intensifikata mill-mużika trijonfanti u sublimi ta' kompożitur li huwa wieħed mill-aħjar eżempji tal-ġenju Ewropew.

L-istituzzjonijiet Ewropej għamlu sew li segwew l-eżempju tal-Kunsill tal-Ewropa u għamlu l-'Odi lill-Hena' l-innu tal-Unjoni Ewropea.

Jum l-Ewropa

L-istituzzjonijiet Ewropej indunaw malajr bil-ħtieġa li jkollhom jum li fih jikkommemoraw l-integrazzjoni Ewropea.

Il-vakanzi pubbliċi nazzjonali u civiċi ġeneralment ikollhom il-funzjoni doppja li jevokaw l-identità jew il-valur li jkunu qed jiġu mfakkra, iżda wkoll li joħolqu u jirrinnovaw dik l-istess identità jew valur li mbagħad ikun affermat mill-ġdid għall-futur.

Id-9 ta' Mejju, il-ġurnata tad-Dikjarazzjoni ta' Schuman, intgħażlet mill-istituzzjonijiet tal-Komunità bħala l-vakanza uffiċjali tagħhom fl-1962, iżda din tapplika biss għall-istaff tagħhom.

Min-naħa tiegħu, il-Kunsill tal-Ewropa fl-1964 għażel il-5 ta' Mejju bħala l-Ġurnata tal-Ewropa, iżda din qatt ma kellha impatt Ewropew veru.

Iktar tard, il-Kunsill Ewropew ta' Milan ta' Ġunju 1985 iddeċieda li jsegwi r-rakkommandazzjonijiet tar-rapport Adonnino u jikkommemora pubblikament id-9 ta' Mejju, id-data li forsi hija l-aħjar simbolu tal-mument li fih tnieda l-proċess kollu tal-integrazzjoni Ewropea.

Id-9 ta' Mejju bil-mod il-mod qed tinfirex ukoll barra mill-istituzzjonijiet permezz tal-organizzazzjoni ta' spettakli, wirjiet u avvenimenti bħall-open days li matulhom iċ-ċittadini jistgħu jżuru l-istituzzjonijiet Ewropej u l-uffiċċji tagħhom fl-Istati Membri, jakkwistaw materjal għall-informazzjoni u d-divertiment, eċċ, sabiex ftit ftit din qed issir vakanza għaċ-ċittadini Ewropej.

Madankollu, is-sinifikat iktar fond tagħha se jrabbi l-għeruq fil-memorja emozzjonali taċ-ċittadini Ewropej biss jekk l-Istati Membri nfushom jagħmlu sforz b'riżq dan il-għan, u jirrikonoxxu Jum l-Ewropa bħala vakanza Ewropea ta' vera.

Ovvjament, għalkemm għadha mhix tintuża fl-Istati Membri kollha, il-munita unika ma setgħatx tonqos milli ssir simbolu tal-proġett Ewropew meta daħlet fiċ-ċirkolazzjoni, mhux biss għall-popolazzjonijiet tal-Istati Membri fejn kienet introdotta, imma wkoll fost il-popolazzjonijiet ta' pajjiżi terzi, li qed jibdew jidentifikaw l-UE mal-euro bl-istess mod li jidentifikaw l-Istati Uniti mad-dollaru.

Adottat mill-Kunsill Ewropew ta' Madrid f'Diċembru 1995, it-terminu 'euro' ħa post l-'ecu' msemmi fit-Trattat ta' Maastricht.

L-euro ilu jintuża fis-swieq finanzjarji minn Jannar 1999 u ilu fiċ-ċirkolazzjoni minn Jannar 2002; wara li l-Islovenja issieħbet maz-zona euro, bħalma għamlu wkoll Malta u Ċipru fl-1 ta' Jannar 2008, l-Euro sar il-munita uffiċjali ta' 15-il Stat Membru.

Barra minn hekk, l-euro huwa l-munita uffiċjali ta' Stati bħal Monako, il-Vatikan u San Marino, u l-munita de facto f'Andorra, fil-Montenegro u fil-Kosovo.

Is-simbolu għall-euro huwa €, ispirat mill-ittra epsilon ta' l-alfabett Grieg antik, li tevoka l-oriġini taċ-ċivilizzazzjoni Ewropea u l-ewwel ittra fl-isem 'Ewropa', li miegħu żdiedu żewġ strixxi paralleli orizzontali li l-ħsieb warajhom kien li jkunu simbolu tal-istabilità tal-ekonomija Ewropea u l-munita l-ġdida.

Il-motto: 'Magħquda fid-diversità'

L-iktar simbolu Ewropew riċenti, il-motto, ġie minn inizjattiva tal-Parlament Ewropew.

Fl-4 ta' Mejju 2000, f'seduta formali fil-Kamra ta' Brussell, il-president ta' dak iż-żmien Nicole Fontaine ħabbret ir-riżultat finali ta' kompetizzjoni li kienu ħadu sehem fiha 2,200 skola mill-15-il stat li dak iż-żmien kienu membri tal-Unjoni Ewropea: 'Għaqda fid-diversità'.

Din il-frażi kienet ftit mibdula mill-Konvenzjoni Ewropea, u saret 'Magħquda fid-diversità', li tista' tiqies bħala d-definizzjoni perfetta tal-essenza tal-proġett Ewropew.

Il-Kostituzzjoni Ewropea u t-Trattat ta' Liżbona

Fuq proposta tal-Konvenzjoni Ewropea, il-Kunsill Ewropew ta' Brussell ta' Ġunju 2004 daħħal artikolu (I-8) dwar is-simboli tal-Unjoni Ewropea fil-Kostituzzjoni Ewropea.

Kif nafu, il-proċess ta' ratifikazzjoni tat-Trattat Kostituzzjonali falla.

Tul in-negozjati li reġgħu bdew fl-2007 bl-għan li tinstab soluzzjoni għall-intopp li mblokka l-proċess wara l-voti negattivi tal-Franċiżi u l-Olandiżi, is-27 iddeċidew, taħt pressjoni minn uħud mill-Istati Membri li jabbandunaw il-perspettiva ta' kostituzzjoni u l-elementi 'kważi statali' inklużi fil-Kostituzzjoni, fost bidliet oħra għat-test.

Is-simboli tal-Unjoni għalhekk saru waħda mill-'vittmi kollaterali' tal-isforzi li saru biex jintlaħaq ftehim, ladarba ma kinux inklużi fit-Trattat il-ġdid ta' Liżbona

Ir-reazzjoni tal-PE

Huwa dubjuż jekk ir-rikonoxximent formali ta' bandiera li hija familjari għall-Ewropej kollha, u li hija rikonoxxuta mill-popolazzjonijiet ta' pajjiżi madwar id-dinja kollha, li jduru lejha f'sitwazzjonijiet ta' kriżi biex tipprovdilhom ħarsien u sigurtà, ta' biċċa mużika li jiħħammjaw dawk kollha li jħobbu l-mużika, ta' festa Ewropea, ta' munita li ċ-ċittadini ta' mill-inqas 13-il pajjiż diġà jużaw kuljum, jew ta' motto tant f'loku bħal 'magħquda fid-diversità', jistgħux verament jikkostitwixxu ostakolu insormontabbli għar-ratifikazzjoni tat-Trattat il-Ġdid kif qed jgħidu uħud mill-gvernijiet.

Madankollu, bl-istess kriterji li dawn ma nħolqux mit-Trattati, is-simboli m'humiex se jitilfu l-karattru tagħhom bħala l-mezz li jissimbolizza l-valuri li fuqhom hija bbażata l-Unjoni Ewropea jew il-livell ta' rikonoxximent/attrazzjoni tagħhom fost iċ-ċittadini Ewropej sempliċiment għaliex ma kinux imħaddna fi Trattat.

Fil-fatt, għal kuntrarju ta' dak li jidher li jemmnu ċerti persuni, il-fatt li ma kinux inklużi fit-Trattat bl-ebda mod, la politikament u lanqas legalment, ma jżommx lill-istitutuzzjonijiet milli jkomplu jużawhom kif għamlu s'issa, jew milli jintensifikaw l-użu tagħhom.

B'mod partikulari, dan ma jżommx lill-Parlament Ewropew milli jkompli fl-irwol ta' pijunier li dejjem ħa f'dan ir-rigward, billi jintensifika u jirregola l-użu ta' dawn is-simboli, b'mod partikulari l-bandiera, l-innu u l-motto, waqt l-attivitajiet tiegħu.

Il-PE ħa rwol ta' pijunier fir-rigward tas-simboli tal-Komunità/Unjoni minn stadju bikri ħafna.

Il-PE beda x-xogħol f'dan il-qasam immedjatament wara l-ewwel elezzjonijiet b'votazzjoni diretta universali fl-1979, xogħol li wassal għall-adozzjoni tar-rapport Van Hassel fl-1983 li talab li tkun rikonoxxuta l-bandiera tal-Kunsill tal-Ewropa bħala l-bandiera tal-Komunità Ewropea, 'simbolu li jistgħu jidentifikaw miegħu il-popli tal-Ewropa'.

Wara d-deċiżjoni tal-Kunsill Ewropew ta' Milan tal-1985, il-PE kompla fuq is-suġġett fl-1998 bir-rapport Gama, li enfasizza l-importanza tas-simboli fil-'konsolidazzjoni tal-immaġni tal-Komunità f'għajnejn l-elettorat' u inkoraġġixxa parteċipazzjoni akbar fl-elezzjonijiet Ewropej.

Għal dan il-għan, il-PE talab lill-Kummissjoni biex tieħu miżuri konkreti biex tippromwovi l-akbar użu possibbli tal-bandiera Ewropea, pereżempju billi din tittajjar ħdejn il-bnadar tal-Istati Membri fil-fruntieri esterni u interni tal-UE, fil-muniċipalitajiet Ewropej kollha waqt il-ġimgħa tal-elezzjonijiet Ewropej, eċċ.

Għalhekk mhux sorprendenti li kien il-PE li għal darb'oħra ta spinta għall-użu akbar tas-simboli Ewropej waqt l-attivitajiet tiegħu.

Dan huwa l-għan tal-proposta preżenti biex ikunu emendati r-Regoli ta' Proċedura tal-Parlament Ewropew sabiex ikun irregolat u msaħħaħ l-użu tas-simboli tal-Ewropa fl-attvitajiet tiegħu, li m'għandux iżommu milli jappella lill-istituzzjonijiet Ewropej l-oħra, b'mod partikulari lill-Kummissjoni - li għandha tuża s-setgħa ta' inizjattiva tagħha biex tipproponi miżuri ġenerali f'dan il-kuntest - u lill-awtoritajiet fl-Istati Membri, biex jingħaqdu miegħu fil-promozzjoni ta' l-użu tas-simboli Ewropej fil-kamp ta' applikazzjoni tas-setgħat tagħhom.

Id-dikjarazzjoni riċenti li 16-il Stat Membru tal-UE

Il-Belġju, il-Bulgarija, il-Ġermanja, il-Greċja, Spanja, l-Italja, Ċipru, il-Litwanja, il-Lussemburgu, l-Ungerija, Malta, l-Awstrija, il-Portugall, ir-Rumanija, is-Slovenja u s-Slovakkja. ddeċidew li jżidu mat-Trattat ta' Liżbona, lejliet iċ-ċerimonja tal-firma, tafferma mill-ġdid li 'l-bandiera b'ċirku ta' 12-il stilla tad-deheb fuq sfond blu, l-innu bbażat fuq 'Odi lill-Hena' mid-Disa' Sinfonija ta' Ludwig van Beethoven, il-motto 'Magħquda fid-diversità', l-euro bħala l-munita uffiċjali tal-Unjoni Ewropea u Jum l-Ewropa fid-9 ta' Mejju għalihom se jkomplu jkunu s-simboli li jesprimu s-sens ta' komunità tan-nies fl-Unjoni Ewropea u l-fedeltà tagħhom lejha'.

Fil-qosor, billi jadotta din l-emenda għar-Regoli ta' Proċedura tiegħu, il-Parlament Ewropew jixtieq jibgħat messaġġ politiku ċar liċ-ċittadini Ewropej: li s-simboli tal-Unjoni huma importanti u ta' min jagħmel użu minnhom fil-livelli kollha u fl-oqsma istituzzjonali u soċjali kollha, għaliex dawn jirrappreżentaw il-valuri li jnebbħu l-eżistenza tal-Unjoni, jgħaqqdu lil dawk kollha li jgħixu u jaħdmu fiha, u jidentifikawha fid-dinja bħala marka ta' referenza għal-libertà, l-iżvilupp u s-solidarjetà.

RIŻULTAT TAL-VOTAZZJONI FINALI FIL-KUMITAT

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali


Il-Media Komunitarja fl-Ewropa

Riżoluzzjoni tal-Parlament Ewropew tal-25 ta' Settembru 2008 dwar il-Media Komunitarja fl-Ewropa ( 2008/2011(INI) )

Il-Parlament Ewropew,

wara li kkunsidra l-Artikoli 150 u 151 tat-Trattat KE,

wara li kkunsidra t-Trattat ta' Amsterdam li jemenda t-Trattat ta' l-Unjoni Ewropea, it-Trattati li jistabbilixxu l-Komunitajiet Ewropej u ċertu atti relatati, ffirmati fit-2 ta' Ottubru 1997, Protokoll Nru 9 dwar is-sistema tax-xandir pubbliku fl-Istati Membri ĠU C 340, 10.11.1997, p.109.

wara li kkunsidra l-Artikolu 11 tal-Karta tad-Drittijiet Fundamentali ta' l-Unjoni Ewropea,

wara li kkunsidra l-Konvenzjoni tal-UNESCO dwar il-Protezzjoni u l-Promozzjoni tad- Diversità tal-Espressjoni Kulturali li tirrikonoxxi l-leġittimità tal-politiki pubbliċi għar-rikonoxximent u l-promozzjoni tal-pluraliżmu,

wara li kkunsidra d-Direttiva 2002/21/KE tal-Parlament Ewropew u tal-Kunsill tas-7 ta' Marzu 2002 dwar qafas regolatorju komuni għal networks u servizzi elettroniċi tal-komunikazzjonijiet (Direttiva Qafas) ĠU L 108, 24.4.2002, p.

wara li kkunsidra d-Direttiva 2002/19/KE tal-Parlament Ewropew u tal-Kunsill tas-7 ta' Marzu 2002 dwar l-aċċess għal, u l-interkonnessjoni ta', networks ta' komunikazzjonijiet elettroniċi u faċilitajiet assoċjati (Direttiva ta' l-Aċċess) ĠU L 108, 24.4.2002, p.

wara li kkunsidra d-Direttiva 2002/22/KE tal-Parlament Ewropew u tal-Kunsill tas-7 ta" Marzu 2002 dwar l-awtorizzazzjoni ta' networks u servizzi ta' komunikazzjonijiet elettroniċi (Direttiva ta' Awtorizzazzjoni) ĠU L 108, 24.4.2002, p.

wara li kkunsidra d-Direttiva 2002/20/KE tal-Parlament Ewropew u tal-Kunsill tas-7 ta' Marzu 2002 dwar servizz universali u d-drittijiet ta' l-utenti li jirrelataw ma' networks u servizzi ta' komunikazzjonijiet elettroniċi (Direttiva tas-Servizz Universali) ĠU L 108, 24.4.2002, p.

wara li kkunsidra d-Direttiva 2007/65/KE tal-Parlament Ewropew u tal-Kunsill tal-11 ta" Diċembru 2007 li temenda d-Direttiva tal-Kunsill 89/552/KEE dwar il-koordinazzjoni ta" ċerti dispożizzjonijiet stabbiliti bil-liġi, b'regolament jew b'azzjoni amministrattiva fi Stati Membri dwar it-twettiq ta" attivitajiet ta" xandir bit-televixin ĠU L 332, 18.12.2007, p.

wara li kkunsidra d-Deċiżjoni Nru 676/2002/KE tal-Parlament Ewropew u tal-Kunsill tas-7 ta' Marzu 2002 dwar qafas regolatorju għall-politika dwar l-ispettru tar-radju fil-Komunità Ewropea (Deċiżjoni dwar l-Ispettru tar-Radju) ĠU L 108, 24.4.2002, p.1.

wara li kkunsidra l-'White Paper' ippreżentata mill-Kummissjoni dwar politika tal-komunikazzjoni Ewropea ( COM(2006)0035 ),

wara li kkunsidra l-komunikazzjoni mill-Kummissjoni tal-20 ta' Diċembru 2007 dwar approċċ Ewropew għal-litteriżmu tal-media fl-ambjent diġitali ( COM(2007)0833 ),

wara li kkunsidra r-riżoluzzjoni tiegħu ta' l-14 ta' Lulju 1995 dwar il-possibilitajiet ta' l-istrateġija tal-Green Paper biex tissaħħaħ l-industrija tal-programm Ewropew fil-kuntest tal-politika awdjoviżiva ta' l-Unjoni Ewropea ĠU C 249, 25.9.1995, p.219.

wara li kkunsidra d-Dokument ta' Ħidma tal-Persuanl tal-Kummissjoni dwar il-Pluraliżmu tal-Media fl-Istati Membri ta' l-Unjoni Ewropea ( SEC(2007)0032 ),

wara li kkunsidra r-riżoluzzjoni tiegħu tat-22 ta' April 2004 dwar ir-riskji tal-vjolazzjoni, fl-UE u speċjalment fl-Italja, tal-libertà ta' l-espressjoni u l-informazzjoni (l-Artikolu 11(2) tal-Karta tad-Drittijiet Fundamentali) ĠU C 104 E, 30.4.2004, p.1026..

wara li kkunsidra l-istudju 'L-Istat tal-Media Komunitarja fl-Unjoni Ewropea', ikkummissjonat mill-Parlament Ewropew,

wara li kkunsidra r-Rakkomandazzjoni tal-Kunsill ta' l-Ewropa dwar il-Media tal-Komunità/ir-Rakkomandazzjoni (2007)2 tal-Kumitat tal-Ministri għall-Istati Membri dwar il-pluraliżmu tal-media u d-diversità tal-kontenut tal-media,

wara li kkunsidra d-Dikjarazzjoni tal-Kunsill ta' l-Ewropa (Dik-31.01.2007E) tal-Kumitat tal-Ministri dwar il-ħarsien ta' l-irwol tal-media fid-demokrazija fil-kuntest tal-konċentrazzjoni tal-media,

wara li kkunsidra d-Dikjarazzjoni Konġunta dwar id-Diversità fix-Xandir abbozzata mir-Rapporteur Speċjali tan-NU dwar il-Libertà ta' l-Opinjoni u ta' l-Espressjoni, ir-Rappreżentattiv ta' l-OSCE tal-Libertà tal-Media, ir-Rapporteur Speċjali ta' l-OAS dwar il-Libertà ta' l-Espressjoni u r-Rapporteur Speċjali ta' l-ACHPR (Kumitat Afrikan dwar id-Drittijiet tal-Bniedem u d-Drittijiet tal-Popli) dwar il-Libertà ta' l-Espressjoni u l-Aċċess għall-Informazzjoni, adottata fit-12 ta' Diċembru 2007,

wara li kkunsidra l-Artikolu 45 tar-Regoli ta' Proċedura tiegħu,

wara li kkunsidra r-rapport tal-Kumitat għall-Kultura u l-Edukazzjoni ( A6-0263/2008 ),

billi l-media komunitarja hija magħmula minn organizzazzjonijiet li ma jagħmlux profitt u jridu jagħtu kont lill-istess Komunità li jfittxu li jaqdu,

billi n-natura tal-media li ma tagħmilx profitt tfisser li l-objettiv primarju ta' talimedia hija li tidħol f'attivitajiet ta' interess pubbliku jew privat mingħajr xi profitt kummerċjali jew monetarju,

billi "jridu jagħtu kont lill-Komunità" jfisser li l-media komunitarja trid tinforma lill-istess Komunità dwar l-azzjonijiet u d-deċiżjonijiet tagħha, tiġġustifikahom, u tiġi ppenalizzata fil-każ ta' xi mġiba ħażina,

billi hemm differenzi kbar bejn l-Istati Membri rigward it-tixrid u l-impatt tal-media Komunitarja, li huma l-ikbar f'dawk l-Istati Membri li jirrikonoxxu b'mod ċar l-istatut legali tagħhom u huma konxji tal-valur miżjud tagħhom,

billi l-media komunitarja għandha tkun miftuħa għall-parteċipazzjoni fil-ħolqien tal-kontenut mill-membri tal-Komunità, u b'hekk titrawwem il-parteċipazzjoni volontarja attiva fil-produzzjoni tal-media iżjed milli l-konsum passiv tal-media,

billi ħafna drabi l-media komunitarja ma tirrappreżentax maġġoranza minn dawk il-kategoriji fis-soċjetà imma taqdi minflok varjetà ta' gruppi ta' mira speċifiċi iżgħar li jkunu injorati minn media oħra, li f'ħafna każijiet huma bbażati lokalment jew reġjonalment,

billi l-media komunitarja tissodisfa rwol wiesa' imma s'issa mhux rikonoxxut fil-qasam tal-media, partikolarment bħala sors ta' kontenut lokali, u tħeġġeġ l-innovazzjoni, il-kreattività u d-diversità tal-kontenut,

billi l-media komunitarja hija obbligata li tippreżenta mandat definit b'mod ċar, per eżempju li tipprovdi gwadann soċjali, li wkoll irid jiġi rifless fil-kontenut li tipproduċi,

billi wieħed min-nuqqasijiet ewlenin tal-media komunitarja fl-Unjoni Ewropea huwa n-nuqqas tagħha ta' rikonoxximent legali minn ħafna sistemi legali nazzjonali, u billi barra minn hekk, s'issa, l-ebda mill-atti legali Komunitarji relevanti ma indirizza l-kwistjoni tal-media komunitarja,

billi l-introduzzjoni ta' kodiċi ta' prattika, flimkien mar-rikonoxximent legali, jiċċaraw l-istatus tas-settur, il-proċeduri u l-irwol, billi jikkontribwixxu għaċ-ċertezza tas-settur filwaqt ukoll li tiġi żgurata l-indipendenza u tiġi evitata l-kondotta ħażina,

billi l-Internet mexxa lis-settur f'perjodu ġdid b'possibilitajiet u sfidi ġodda, u billi l-ispejjeż tal-bidla mill-analogu għat-trażmissjoni diġitali poġġew piż kbir fuq il-media komunitarja,

billi l-2008 ġiet iddikjarata bħala s-Sena Ewropea tad-Djalogu Interkulturali, li jfisser li l-media fl-Unjoni Ewropea għandha rwol partikolarment importanti x'tilgħab li tipprovdi mezzi ta' l-espressjoni u ta' l-informazzjoni xierqa b'mod eminenti għal entitajiet kulturali iżgħar fis-soċjetà kollha u għall-kontinwazzjoni tad-djalogu interkulturali matul l-2008 u wara,

billi l-media kulturali hija mezz importanti li bih tingħata s-setgħa liċ-ċittadini u tħeġġiġhom ikunu involuti b'mod attiv fis-soċjetà ċivika; billi jsaħħu d-dibattitu soċjali, li jirrappreżenta mezz ta' pluraliżmu intern ta' l-ideat, u billi l-konċentrazzjoni tas-sjieda toħloq theddida għall-media biex tkopri fid-dettall il-kwistjonijiet ta' l-interessi lokali għall-gruppi kollha fil-Komunità,

Jisħaq li l-media komunitarja hija mezz effettiv biex jissaħħu d-diversità kulturali u lingwistika, l-inklużjoni soċjali u l-identità lokali, li tfisser id-diversità tas-settur;

Jinnota li l-media komunitarja tgħin biex jissaħħu l-identitajiet ta' gruppi speċifiċi ta' interess, filwaqt li fl-istess ħin tippermetti lill-membri ta' dawk il-komunitajiet biex jaħdmu ma' gruppi oħra fis-soċjetà, u għalhekk tilgħab rwol importanti biex trawwem it-tolleranza u l-pluraliżmu fis-soċjetà u tikkontribwixxi għal djalogu interkulturali;

Jisħaq ukoll li l-media komunitarja tħeġġeġ djalogu interkulturali billi jiġi edukat il-pubbliku, billi jkun hemm ġlieda kontra l-isterjotipi negattivi u jitranġaw l-ideat imressqa mill-mass media fir-rigward ta' ċertu komunitajiet fi ħdan is-soċjeta' mhedda mill-esklużjoni, bħal ma huma r-refuġjati, il-migranti, ir-Roma u minoritajiet etniċi u reliġjużi oħra; jisħaq li l-media komunitarja hija għodda biex tiħfief l-integrazzjoni ta' l-immigranti u wkoll tippermetti lil membri żvantaġġati tas-soċjetà biex isiru parteċipanti attivi billi jieħdu sehem f'dibattiti li huma importanti għalihom;

Jinnota li l-media komunitarja tista' tilgħab rwol sinifikanti fil-programmi tat-taħriġ li jinvolvu organizzazzjonijiet esterni, inklużi universitajiet, u membri tal-komunità mhux tas-sengħa u taġixxi bħala 'hub' siewi għall-esperjenza tax-xogħol; jinnota li t-taħriġ ta' nies għall-ħiliet diġitali, web u editorjali permezz tal-parteċipazzjoni tagħhom fl-attivitajiet tal-media komunitarja jipprovdi ħiliet utli u trasferibbli;

Jinnota li l-Media komunitarja taħdem bħala katalist għall-kreattività lokali, li tipprovdi lill-artisti u l-intraprendituri kreattivi bi pjattaforma pubblika għall-ittestjar ta' ideat u kunċetti ġodda;

Jikkunsidra li l-media komunitarja tikkontribwixxi għall-għan li jitjieb il-litteriżmu taċ-ċittadini fil-media permezz ta' l-indħil dirett tagħhom fil-ħolqien u d-distribuzzjoni tal-kontenut u jitħeġġu żbokki tal-komunità bbażati fuq l-iskola biex tiġi żviluppata attitudni ċivika fost iż-żagħżagħ, jiżdied il-litteriżmu fil-media, kif ukoll biex jinbena set ta' ħiliet li jista' jintuża wkoll għall-parteċipazzjoni tal-media komunitarja;

Jisħaq li l-media komunitarja tgħin biex issaħħaħ il-pluraliżmu tal-media, għax din tipprovdi perspettivi addizzjonali dwar kwistjonijiet li jinsabu fil-qalba tal-komunità speċifika;

Jinnota li, fid-dawl ta' l-irtirar jew in-nuqqas ta' eżistenza ta' media pubblika u kummerċjali f'ċertu oqsma, inklużi oqsma remoti, u t-tendenza mill-media kummerċjali biex jitnaqqas il-kontenut lokali, il-media komunitarja taf tkun l-uniku sors ta' aħbarijiet lokali u ta' l-informazzjoni u l-vuċi waħdanija tal-komunitajiet lokali;

Jilqa' l-fatt li l-media komunitarja tista' tagħmel liċ-ċittadini iżjed konxji tas-servizzi pubbliċi eżistenti u tista' tgħin biex trawwem il-parteċipazzjoni ċivili fid-diskors pubbliku;

Jikkunsidra li l-media komunitarja tista' sservi ta' mod effettiv li bih l-Unjoni tersaq eqreb lejn iċ-ċittadini tagħha billi tindirizza udjenzi mmirati b'mod speċjali; u jħeġġeġ lill-Istati Membri biex jikkollaboraw b'mod iżjed attiv mal-Media Komunitarja ħalli jidħlu fi djalogu eqreb maċ-ċittadini;

Jinnota li l-media komunitarja ta' kwalità tajba hija essenzjali sabiex tkun tista' twettaq il-potenzjal tagħha u jisħaq fuq il-fatt li mingħajr riżorsi finanzjarji proprji ma jistax ikun hemm din il-kwalità; Jinnota li r-riżorsi finanzjarji tal-media komunitarja jvarjaw ħafna imma huma in ġenerali pjuttost skarsi, u jirrikonoxxi li ffinanzjar addizzjonali u adattament diġitali jippermettu lis-settur tal-media komunitarja li jestendi l-profil innovattiv tiegħu u li jipprovdi servizzi ġodda u vitali li jġibu valur miżjud għas-servizzi eżistenti f'forma analoga;

Jinnota li s-settur huwa nieqes mill-appoġġ li huwa bżonnjuż biex jagħmel sforzi kbar ħalli jtejjeb ir-rappreżentazzjoni tiegħu u jkollu kuntatt ma' l-UE u l-persuni li jieħdu d-deċiżjonijiet fuq livell nazzjonali;

Jisħaq fuq il-bżonn għall-media komunitarja biex tkun politikament indipendenti.

Jitlob lill-Kummissjoni u lill-Istati Membri biex jikkunsidraw l-kontenut tair-riżoluzzjoni billi jiddefinixxu l-media komunitarja bħala media li:

ma tagħmilx profitt u tkun indipendenti, mhux biss mis-setgħa nazzjonali, imma wkoll mis-setgħa lokali, billi primarjament tidħol f'attivitajiet ta' interess pubbliku u ċivili, li taqdi objettivi definiti b'mod ċar li dejjem jinkludu l-valur soċjali u jikkontribwixxu għal djalogu interkulturali;

trid tagħti kont lill-Komunità li tfittex li taqdi, u dan ifisser li għandha tinforma lill-Komunità dwar l-azzjonijiet u d-deċiżjonijiet tagħha, li tiġġustifikahom, u li tiġi ppenalizzata fil-każ ta' mġiba ħażina, sabiex is-servizz jibqa' kkontrollat mill-interessi tal-Komunità u jiġi evitat il-ħolqien ta' "top-down'networks;

tkun favur il-parteċipazzjoni fil-ħolqien ta' kontenut mill-membri tal-komunità, li jistgħu jipparteċipaw fl-aspetti kollha ta' l-operazzjoni u ta' l-immaniġġjar imma fejn dawk responsabbli mill-kontenut editorjali jrid ikollhom status professjonali;

Jagħti parir lill-Istati Membri biex jagħtu rikonoxximent legali lill-media komunitarja bħala grupp distint flimkien mal-media kummerċjali u pubblika fejn rikonoxximent bħal dan għadu nieqes mingħajr ma jkun ta' detriment għall-media tradizzjonali;

Jitlob lill-Kummissjoni biex tqis il-media komunitarja bħala soluzzjoni alternattiva u minn isfel għal fuq (bottom-up) biex jiżdied il-pluraliżmu tal-media meta jitfasslu l-indikaturi għall-pluraliżmu tal-media;

Jitlob lill-Istati Membri biex jappoġġaw b'mod iżjed attiv il-media komunitarja biex jiġi żgurat il-pluraliżmu fil-media, sakemm dan l-appoġġ ma jkunx detrimentali għall-media pubblika;

Jisħaq fuq l-irwol li jista' jkollhom l-awtoritajiet lokali, reġjonali u nazzjonali biex jappoġġjaw u jħeġġu l-media komunitarja billi jipprovdu infrastruttura xierqa, flimkien ma' appoġġ fil-kuntest ta' programmi li jħeġġu l-iskambji ta' l-aħjar prattiki, bħal ma hu l-programm tal-Komunità 'Reġjuni għall-Bidla Ekonomika' (magħrufa qabel bħala Interreg);

Jitlob lill-Istati Membri biex jagħmlu l-ispettru tat-televixin u tal-frekwenza tar-radju disponibbli, kemm l-analogu u d-diġitali, filwaqt li jżommu f'moħħhom li s-servizz provdut mill-media komunitarja ma jridx jiġi assessjat f'termini ta' spejjeż ta' l-opportunità jew ġustifikazzjoni ta' l-ispiża ta' l-allokazzjoni ta' l-ispettru imma iżjed f'termini tal-valur soċjali li jirrappreżenta;

Jirrikonoxxi li, min-naħa l-waħda, hemm biss proporzjon żgħir mis-settur li għandu l-għarfien u l-esperjenza biex japplika għall-appoġġ ta' l-UE u biex igawdi minnha, filwaqt li min-naħa l-oħra, l-uffiċjali li jiffinanzjaw mhumiex konxji tal-potenzjal tal-media komunitarja;

Jirrikonoxxi li s-settur jista' jagħmel iżjed użu mill-iskemi ta' ffinanzjar tal-Kommunita' sakemm jikkontribwixxu għall-objettivi tal-media komunitarja, permezz ta' l-implimentazzjoni ta' numru ta' programmi speċifiċi, bħal ma huma l-Fond Ewropew għall-Iżvilupp Reġjonali u l-Fond Soċjali Ewropew kif ukoll l-opportunitajiet għall-edukazzjoni u t-taħriġ tal-ġurnalisti permezz tal-Programmi għat-Tagħlim Matul il-Ħajja u oħrajn; madankollu jisħaq li l-iffinanzjar irid jasal b'mod prinċipali mis-sorsi nazzjonali, lokali u oħrajn;

Iħeġġeġ lill-media komunitarja biex tistabbilixxi pjattaforma Ewropea ta' l-Internet li permezz tagħha tkun tista' tinxtered informazzjoni utli u relevanti għas-settur, u biex jiġu faċilitati n-networking u l-iskambju ta' l-aħjar prattiki;

Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill, lill-Kummissjoni, lill-Kumitat Ekonomiku u Soċjali Ewropew, lill-Kumitat tar-Reġjuni, u lill-gvernijiet u l-parlamenti ta' l-Istati Membri.


It-taxxa fuq il-valur miżjud, fir-rigward tat-trattament tas-servizzi finanzjarji u ta" l-assikurazzjoni *

Riżoluzzjoni leġiżlattiva tal-Parlament Ewropew tal-25 ta' Settembru 2008 dwar il-proposta għal direttiva tal-Kunsill li temenda d-Direttiva 2006/112/KE dwar is-sistema komuni ta" taxxa fuq il-valur miżjud, fir-rigward tat-trattament tas-servizzi finanzjarji u ta' l-assikurazzjoni ( COM(2007)0747 – C6-0473/2007 – 2007/0267(CNS) )

(Proċedura ta' konsultazzjoni)

Il-Parlament Ewropew

wara li kkunsidra l-proposta tal-Kummissjoni lill-Kunsill ( COM(2007)0747 ),

wara li kkunsidra l-Artikolu 93 tat-Trattat KE, skond liema artikolu ġie kkonsultat mill-Kunsill ( C6-0473/2007 ),

wara li kkunsidra l-Artikolu 51 tar-Regoli ta' Proċedura tiegħu,

wara li kkunsidra r-rapport tal-Kumitat għall-Affarijiet Ekonomiċi u Monetarji ( A6-0344/2008 ),

Japprova l-proposta tal-Kummissjoni kif emendata;

Jistieden lill-Kummissjoni sabiex konsegwentement tbiddel il-proposta tagħha, skond l-Artikolu 250(2) tat-Trattat KE;

Jistieden lill-Kunsill biex jinfurmah jekk ikollu l-ħsieb jitbiegħed mit-test approvat mill-Parlament;

Jitlob lill-Kunsill biex jerġa' jikkonsultah jekk ikollu l-ħsieb li jemenda l-proposta tal-Kummissjoni b'mod sustanzjali;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Test propost mill-Kummissjoni

Proposta għal direttiva – att li jemenda

L-industrija tas-servizzi finanzjarji tagħti kontribut importanti għat-tkabbir, il-kompetittività u l-ħolqien ta" l-impjiegi, imma tista" taqdi l-irwol tagħha biss f'kundizzjonijiet newtrali tal-kompetizzjoni fis-suq intern.

Huwa meħtieġ li jiġi pprovdut qafas li jipprovdi

ċertezza legali

fir-rigward tat-trattament tat-taxxa tal-valur miżjud (VAT) fuq il-prodotti finanzjarji u l-kummerċjalizzazzjoni u l-ġestjoni tagħhom.

ċerti kundizzjonijiet newtrali

fir-rigward tat-trattament tat-taxxa tal-valur miżjud (VAT) fuq il-prodotti finanzjarji kif ukoll il-kummerċjalizzazzjoni u l-ġestjoni tagħhom.

Ir-regoli eżistenti dwar l-eżenzjonijiet tal-VAT fuq is-servizzi finanzjarji u ta" l-assigurazzjoni stabbiliti fid-Direttiva tal-Kunsill 2006/112/KE tat-28 ta" Novembru 2006 dwar sistema komuni ta" taxxa fuq il-valur miżjud huma skaduti u wasslu għal interpretazzjoni u applikazzjoni diskrepanti.

Il-kumplessità tar-regoli u l-varjazzjonijiet fil-

pattiċi

amministrattivi toħloq inċertezza legali għall-operaturi ekonomiċi u l-awtoritajiet tat-taxxa.

Din l-inċertezza wasslet għal tilwim konsiderevoli u żiedet il-piż amminstrattiv.

Għalhekk huwa neċessarju li jiġi ċċarat liema servizzi finanzjarji u ta" l-assigurazzjoni huma eżenti u b'hekk tinħoloq aktar ċertezza legali u jitnaqqas il-piż amministrattiv għall-operaturi u l-awtoritajiet.

u tonqos milli tiżgura l-istess kundizzjonijiet għal kulħadd fl-UE

Għalhekk huwa neċessarju li jiġi ċċarat liema servizzi finanzjarji u ta" l-assigurazzjoni huma eżenti u b'hekk tinħoloq ċertezza legali akbar

u l-istess kundizzjonijiet għal kulħadd fl-UE

u jitnaqqas il-piż amministrattiv għall-operaturi u l-awtoritajiet.

Servizzi finanzjarji u ta" l-assigurazzjoni jeħtieġu forom simili ta" intermedjazzjoni.

Għalhekk huwa

meħtieġ

li l-intermedjazzjoni fl-assigurazzjoni u l-intermedjazzjoni fis-servizzi finanzjarji jiġu ttrattati bl-istess mod.

Għalhekk huwa

li l-intermedjazzjoni fl-assigurazzjoni u l-intermedjazzjoni fis-servizzi finanzjarji jiġu ttrattati bl-istess mod,

inkluża l-intermedjazzjoni permezz ta' aġent li ma jkollux la rabta kuntrattwali u lanqas kuntatt dirett ma' kwalunkwe parti fi tranżazzjoni ta' l-assigurazzjoni jew fi tranżazzjoni finanzjarja li jkun ikkontribwixxa għall-konklużjoni tagħha l-aġent.

F'każijiet bħal dawn l-eżenzjoni tat-taxxa għandha tkopri b'mod uniformi l-attivitajiet kollha li huma tipiċi għal aġent tas-servizzi ta" assigurazzjoni jew tas-servizzi finanzjarji, inklużi l-attivitajiet kollha preparatorji u sussegwenti għall-konklużjoni ta" kuntratt.

Proposta għal direttiva – att li jemenda

Premessa 5 a (ġdida)

Huwa xieraq li attivitajiet li jikkostitwixxu l-ġestjoni ta" fondi ta" investiment ikomplu jkunu koperti mill-eżenzjoni jekk ikunu mwettqa minn operaturi ekonomiċi li jkunu parti terza.

Fornituri tas-servizzi finanzjarji u ta" l-assigurazzjoni huma dejjem aktar kapaċi jallokaw l-input tal-VAT fuq spejjeż li għamlu fuq il-bejgħ li għandu jiġi ntaxxat.

Fejn is-servizzi li jfornu huma bbażati fuq tariffi, huma jistgħu faċilment jistabbilixxu l-ammont taxxabbli għal dawn is-servizzi.

Għalhekk jixraq li tiġi estiża l-possibbiltà ta" l-għażla tat-tassazzjoni għal tali operaturi.

Għalhekk jixraq li tiġi estiża l-possibbiltà ta" l-għażla tat-tassazzjoni għal tali operaturi,

filwaqt li jiġi evitat kull tħassib dwar il-possibilita' ta' tassazzjoni doppja li jista' jinħoloq bil-koordinazzjoni ta' talitassazzjoni ma" taxxi nazzjonali fuq l-assigurazzjoni u fuq is-servizzi finanzjarji.

Premessa 8a (ġdida)

Fl-adozzjoni ta' miżuri skond id-Direttiva 2006/112/KE li tirregola d-dritt tal-għażla għat-tassazzjoni, il-Kunsill għandu jiżgura l-applikazzjoni uniformi ta' tali regoli fis-suq intern.

Fl-istennija ta' l-adozzjoni ta' dawn ir-regoli mill-Kunsill, l-Istati Membri għandhom ikunu jistgħu jistabbilixxu r-regoli dettaljati li jirregolaw l-eżerċizzju ta' l-għażla.

L-Istati Membri għandhom jinnotifikaw lill-Kummissjoni bl-abbozz tal-miżuri dwar dan sitt xhur qabel l-adozzjoni tagħhom.

Matul dan il-perjodu, il-Kummissjoni għandha tivvaluta l-abbozz tal-miżuri u għandha tressaq rakkomandazzjoni.

Direttiva 2006/112/KE Artikolu 135 – paragrafu 1 – punt a

(a) assigurazzjoni

rijassigurazzjoni

assigurazzjoni,

inkluża

r-riassigurazzjoni

Direttiva 2006/112/KE Artikolu 135 – paragrafu 1 – punt d

(d) skambju tal-valuta

u proviżjon

(d) skambju tal-valuta

u tranżazzjonijiet bi klejms għal kontanti;

Direttiva 2006/112/KE Artikolu 135 – paragrafu 1 – punt e

sigurtajiet;

tranżazzjonijiet li jirrigwardjaw il--kummerċ f'sigurtajiet

Direttiva 2006/112/KE Artikolu 135 – paragrafu 1 – punt g a (ġdid)

Proposta għal direttiva – att li jemenda

Direttiva 2006/112/KE Artikolu 135 – paragrafu 1a 1a.

L-eżenzjoni prevista fil-

punti (a) sa (e)

tal-paragrafu 1 għandha tapplika għall-provvista ta" kwalunkwe element inkluż f'servizz ta" l-assigurazzjoni jew finanzjarju, li jikkostitwixxi oġġett distint u għandu l-karattru speċifiku u essenzjali tas-servizz eżentat ikkonċernat.

L-eżenzjoni prevista fil-

punti (a) sa (f)

Direttiva 2006/112/KE Artikolu 135a – punt 1

(1) "assigurazzjoni

u rijassigurazzjoni

" tfisser impenn li bih

, bi ħlas, li tipprovdi lil

persuna oħra

li jimmaterjalizza riskju, b'indennizz jew benefiċċju kif determinat mill-impenn;

(1) "assigurazzjoni" tfisser impenn li bih

persuna waħda jew aktar ikunu

, bi ħlas, li jipprovdu lil

persuna oħra jew aktar

fil-każ

li jimmaterjalizza riskju, indennizz jew benefiċċju kif determinat mill-impenn;

Direttiva 2006/112/KE Artikolu 135a – punt 8 – parti introduttorja

sigurtajiet" tfisser il-

ta" strumenti negozjabbli apparti strument li

jistabbilitxxi

titolu fuq l-oġġetti jew fuq drittijiet imsemmija fl-Artikolu 15(2), li jirrappreżenta l-valur finanzjarju u jirrifletti kwalunkwe wieħed jew aktar minn dan li ġej:

tranżazzjonijiet li jirrigwardjaw il-kummerċ f'

sigurtajiet" tfisser

il-bejgħ

jistabbilixxi

Direttiva 2006/112/KE Artikolu 135a – punt 8 – punt c

(c) unità tas-sjieda f'impriżi ta" investiment kollettiv

fis-siġurtajiet imsemmija fil-punti (a) jew (b), fi strumenti finanzjarji oħra eżentati msemmija fil-punti (a) sa (d) ta" l-Artikolu 135(1) jew

f'impriżi oħra ta" investiment kollettiv

(c) unità tas-sjieda

f'fondi ta" investiment, kif definiti fil-punt 10, jew

f'impriżi ta' investiment kollettiv f'impriżi oħra ta" investiment kollettiv;

Proposta għal direttiva – att li jemenda

Direttiva 2006/112/KE Artikolu 135a – punt 8 – punt c a (ġdid)

(ca) titolu fuq derivattivi finanzjarji, u dawk relatati mal- kreditu, u mal-'commodities', mħallsa bi flus kontanti u l-għażliet relatati;

Direttiva 2006/112/KE Artikolu 135a – punt 9

(9) "intermedjazzjoni fi tranżazzjonijiet finanzjarji u ta" l-assigurazzjoni" tfisser il-forniment ta" servizzi mogħtija

lil u mħallsa minn parti kontraenti

bħala att distint ta" medjazzjoni fir-rigward tat-tranżazzjonijiet finanzjarji jew ta" l-assigurazzjoni msemmija fil-punti (a) sa (e) ta" l-Artikolu 135(1), minn parti terza

dirett jew indirett

ta" servizzi mogħtija bħala att distint ta" medjazzjoni fir-rigward tat-tranżazzjonijiet finanzjarji jew ta" l-assigurazzjoni msemmija fil-punti (a) sa (e) ta" l-Artikolu 135(1), minn

partijiet terzi

intermedjarji, sakemm l-ebda intermedjarju ma jkun xi kontraparti f'dawk it-tranżazzjonijiet ta' l-assigurazzjoni jew dawk finanzjarji

Direttiva 2006/112/KE Artikolu 135a – punt 10

impriżi ta" investiment kollettiv fl-istrumenti finanzjarji eżentati msemmija fil-punti (a) sa (e) tal-Artikolu 135(1) u fis-settur tan-negozju tal-proprjetà

mezzi ta' investiment kostitwiti b'mod speċjali, maħluqa bil-għan waħdieni li jinġabar l-attiv mill-investituri u li dak l-attiv jiġi nvestit f'ġabra diversifikata ta' attivi inklużi fondi ta" pensjonijiet u mezzi użati biex ikunu implimentati u mwettqa skemi kollettivi ta" pensjonijiet;

Direttiva 2006/112/KE Artikolu 135a – punt 11

(11) 'ġestjoni ta" fondi ta" investiment' tfisser attivitajiet immirati għat-twettiq tal-miri tal-investiment tal-fondi ta" investiment ikkonċernati.

(11) "ġestjoni ta" fondi ta" investiment" tfisser attivitajiet immirati għat-twettiq tal-objettivi ta" investiment tal-fond ta" investiment ikkonċernat

u għandha tinkludi għall-anqas il-ġestjoni strateġika u tattika tal-assi u l-allokazzjoni tal-attiv, inklużi s-servizzi ta' konsulenza kif ukoll il-ġestjoni tal-valuta u tar-riskju.

Direttiva 2006/112/KE Artikolu 137 – paragrafu 1 – punt a

Fl-Artikolu 137(1), jitħassar il-punt (a).

imħassar

Proposta għal direttiva – att li jemenda

Direttiva 2006/112/KE Artikolu 137a – paragrafu 1 1.

Mill-1 ta" Jannar 2012, l-Istati Membri għandhom jippermettu persuni taxxabbli d-dritt tal-alternattiva tat-tassazzjoni fir-rigward tas-servizzi msemmija fil-punti (a) sa (g) tal-Artikolu 135(1).

Mill-1 ta" Jannar 2012, l-Istati Membri għandhom jippermettu li persuni taxxabbli,

skont kull każ individwali,

ikollhom id-dritt ta" alternattiva tat-tassazzjoni fir-rigward ta"

wieħed

mis-servizzi msemmija fil-

punti (a) sa (ga)

meta dak is-servizz huwa pprovdut lil persuna oħra stabbilita fl-istess Stat Membru jew x'imkien ieħor fil-Komunità.

Direttiva 2006/112/KE Artikolu 137a – paragrafu 1 a (ġdid)

Il-Kummissjoni għandha tirrapporta lill-Parlament Ewropew u lill-Kunsill dwar l-operazzjoni tad-dritt tal-għażla skont il-paragrafu 1 sa …*.

Jekk ikun xieraq, il-Kummissjoni għandha tippreżenta proposta leġiżlattiva rigward regoli ddettaljati li jirregolaw l-eżerċizzju ta" dak id-dritt tal-għażla u kwalunkwe emenda oħra ta' din id-Direttiva f'dan ir-rigward.

*Tliet snin wara d-dħul fis-seħħ tad-Direttiva …/…/KE.

Direttiva 2006/112/KE Artikolu 137a – paragrafu 2 2.

Il-Kunsill għandu jadotta l-miżuri meħtieġa għall-implimentazzjoni tal-paragrafu 1 skont il-proċedura prevista fl-Artikolu 397.

Sakemm il-Kunsill ma jkunx adotta dawn il-miżuri, l-Istati Membri jistgħu

jistabbilixxu

r-regoli dettaljati li jirregolaw l-eżerċizzju ta' għażla skont il-paragrafu 1.

jżommu kif inhuma

eżistenti

li jirregolaw l-eżerċizzju tal-għażla skont il-paragrafu 1.

Direttiva 2006/112/KE Artikolu 137b – punt 1

(1) il-grupp innifsu u

l-membri kollha tiegħu jkunu

stabbiliti

tal-Komunità;

(1) il-grupp innifsu

stabbilit fil-Komunità;

Direttiva 2006/112/KE Artikolu 137b – punt 3

(3) il-membri tal-grupp

qed ifornu servizzi li jkunu eżenti skont l-

jew servizzi oħra u li fir-rigward tagħhom ma jkunu persuni taxxabbli.

(3) il-membri tal-grupp

jew servizzi oħra u li fir-rigward tagħhom ma jkunu

persuni taxxabbli.

Proposta għal direttiva – att li jemenda

Direttiva 2006/112/KE Artikolu 137b – punt 4

(4) is-servizzi

fornuti mill-grupp

biss lill-membri tiegħu u

jkunu neċessarji biex jippermettu lill-membri

biex ifornu

servizzi li jkunu eżenti skont l-

(4) is-servizzi li jkunu fornuti mill-grupp ikunu neċessarji biex jippermettu lill-membri

servizzi li jkunu eżenti skont l-

Direttiva 2006/112/KE Artikolu 137b – punt 5

(5) il-grupp jitlob lill-membri tiegħu r-

eżatt biss tas-sehem tagħhom mill-ispejjeż konġunti,

eskluż kwalunkwe

aġġustament tat-trasferiment tal-prezzijiet imwettaq għall-finijiet ta" taxxa diretta."

(5) il-grupp jitlob mill-membri tiegħu r-

rimborż

eżatt biss tas-sehem tagħhom mill-ispejjeż konġunti

aġġustamenti tat-trasferiment tal-prezzijiet imwettqa għall-finijiet ta" taxxa diretta

m'għandhomx jaffettwaw l-eżenzjoni tal-grupp mit-taxxa fuq il-fatturat

Artikolu 1 – paragrafu 4 a (ġdid)

Direttiva 2006/112/KE Artikolu 169 – punt c

Fl-Artikolu 169, il-punt (c) jinbidel b'dan li ġej:

tranżazzjonijiet li huma eżenti skont il-punti (a) sa (ga) tal-Artikolu 135(1), fejn il-klijent huwa stabbilit barra mill-Komunità jew fejn dawk it-tranżazzjonijiet ikunu relatati b'mod dirett ma" oġġetti li jkunu se jiġu esportati barra mill-Komunità."

L-Istati Membri għandhom idaħħlu fis-seħħ il-liġijiet, regolamenti u d-dispożizzjonijiet amministrattivi meħtieġa biex jikkonformaw ma" din id-Direttiva

sal-31 ta" Diċembru 2009 l-aktar tard.

Huma għandhom jikkomunikaw minnufih lill-Kummissjoni t-test ta" dawk id-dispożizzjonijiet u tabella ta" korrelazzjoni bejn dawk id-dispożizzjonijiet u Direttiva.

filwaqt li jiżguraw li l-konsumaturi aħħarija jibbenefikaw mir-ristrutturar tal-ftehim attwali tal-VAT.

Huma għandhom jikkomunikaw minnufih lill-Kummissjoni t-test ta" dawk id-dispożizzjonijiet u tabella ta" korrelazzjoni bejn dawk id-dispożizzjonijiet u d-Direttiva.